title: Οδηγία 2008/122/ΕΚ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009 , για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής (Κείμενο που παρουσιάζει ενδιαφέρον για τον ΕΟΧ)

text:
               3.2.2009

               EL

               Επίσημη Εφημερίδα της Ευρωπαϊκής Ένωσης

               L 33/10

      ΟΔΗΓΊΑ 2008/122/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 14ης Ιανουαρίου 2009
   για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Ενεργώντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Μετά την έκδοση της οδηγίας 94/47/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 1994, περί της προστασίας των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης (3), η χρονομεριστική μίσθωση έχει εξελιχθεί και έχουν εμφανιστεί στην αγορά νέα παρεμφερή προϊόντα διακοπών. Αυτά τα νέα προϊόντα διακοπών και ορισμένες συναλλαγές που συνδέονται με τα χρονομερίδια, όπως οι συμβάσεις μεταπώλησης και οι συμβάσεις ανταλλαγής, δεν καλύπτονται από την οδηγία 94/47/ΕΚ. Επιπροσθέτως, η πείρα από την εφαρμογή της οδηγίας 94/47/ΕΚ έχει δείξει ότι μερικά από τα ήδη καλυπτόμενα θέματα χρειάζονται επικαιροποίηση ή αποσαφήνιση, προκειμένου να αποτραπεί η ανάπτυξη προϊόντων με στόχο την καταστρατήγηση της οδηγίας.

               (2)

               Τα υπάρχοντα νομοθετικά κενά δημιουργούν σημαντικές στρεβλώσεις του ανταγωνισμού και προκαλούν σοβαρά προβλήματα στους καταναλωτές, εμποδίζοντας κατ’ αυτό τον τρόπο την εύρυθμη λειτουργία της εσωτερικής αγοράς. Επομένως, η οδηγία 94/47/ΕΚ πρέπει να αντικατασταθεί από μια νέα, επίκαιρη οδηγία. Δεδομένου ότι ο τουρισμός διαδραματίζει όλο και σημαντικότερο ρόλο στις οικονομίες των κρατών μελών, μεγαλύτερη ανάπτυξη και παραγωγικότητα στους κλάδους της χρονομεριστικής μίσθωσης και των μακροπρόθεσμων προϊόντων διακοπών πρέπει να ενθαρρυνθεί με τη θέσπιση ορισμένων κοινών κανόνων.

               (3)

               Για να βελτιωθεί η ασφάλεια δικαίου και να αξιοποιηθούν πλήρως τα πλεονεκτήματα της εσωτερικής αγοράς για τους καταναλωτές και τις επιχειρήσεις, χρειάζεται περαιτέρω προσέγγιση των σχετικών νομοθετικών ρυθμίσεων των κρατών μελών. Συνεπώς, ορισμένες πτυχές της εμπορίας, της πώλησης και της μεταπώλησης χρονομεριδίων και μακροπρόθεσμων προϊόντων διακοπών, καθώς και η ανταλλαγή δικαιωμάτων που απορρέουν από συμβάσεις χρονομεριδίων, θα πρέπει να εναρμονισθούν πλήρως. Τα κράτη μέλη δεν θα πρέπει να διαθέτουν τη δυνατότητα να διατηρούν ή να θεσπίζουν στην εθνική τους νομοθεσία διατάξεις που να αποκλίνουν από εκείνες της παρούσας οδηγίας. Όταν δεν υφίστανται τέτοιες εναρμονισμένες διατάξεις, τα κράτη μέλη πρέπει να παραμείνουν ελεύθερα να διατηρούν ή να θεσπίζουν εθνική νομοθεσία σύμφωνα με το κοινοτικό δίκαιο. Παραδείγματος χάρη, τα κράτη μέλη θα πρέπει να διατηρήσουν ή να εισάγουν διατάξεις σχετικά με τα αποτελέσματα της άσκησης του δικαιώματος υπαναχώρησης σε έννομες σχέσεις εκτός του πεδίου εφαρμογής της παρούσας οδηγίας ή διατάξεις κατά τις οποίες καμία υποχρέωση δεν μπορεί να συνομολογηθεί μεταξύ καταναλωτή και εμπόρου χρονομεριστικής μίσθωσης ή μακροπρόθεσμου προϊόντος διακοπών, ούτε να γίνει πληρωμή μεταξύ των προσώπων αυτών, εφόσον ο καταναλωτής δεν έχει υπογράψει πιστωτική συμφωνία για τη χρηματοδότηση της αγοράς των εν λόγω υπηρεσιών.

               (4)

               Η παρούσα οδηγία δεν θα πρέπει να εμποδίζει τα κράτη μέλη να εφαρμόζουν, κατά τρόπο σύμφωνο προς το κοινοτικό δίκαιο, τις διατάξεις της σε τομείς που δεν εμπίπτουν στο πεδίο εφαρμογής της. Τα κράτη μέλη θα μπορούσαν με αυτό τον τρόπο να διατηρήσουν ή να θεσπίσουν εθνική νομοθεσία που να αντιστοιχεί στις διατάξεις —ή σε ορισμένες από τις διατάξεις— της παρούσας οδηγίας για συναλλαγές που δεν εμπίπτουν στο πεδίο της παρούσας οδηγίας.

               (5)

               Οι διαφορετικές συμβάσεις που καλύπτονται από την παρούσα οδηγία θα πρέπει να οριστούν με σαφήνεια, ώστε να αποκλειστεί η καταστρατήγηση των διατάξεών της.

               (6)

               Για τους σκοπούς της παρούσας οδηγίας οι συμβάσεις «χρονομεριστικής μίσθωσης» δεν θα πρέπει να νοείται ότι καλύπτουν τις πολλαπλές κρατήσεις διαμονής, περιλαμβανομένων των κρατήσεων δωματίων σε ξενοδοχεία, στο μέτρο που οι πολλαπλές κρατήσεις δεν συνεπάγονται δικαιώματα και υποχρεώσεις πέραν όσων προκύπτουν από τις χωριστές κρατήσεις. Επίσης, δεν πρέπει να νοείται ότι καλύπτουν τις κοινές συμβάσεις, δεδομένου ότι αναφέρονται σε ενιαία συνεχή περίοδο χρήσης και όχι σε πολλαπλές περιόδους.

               (7)

               Για τους σκοπούς της παρούσας οδηγίας, οι συμβάσεις «μακροπροθέσμων προϊόντων διακοπών» δεν πρέπει να νοούνται ότι καλύπτουν απλά συστήματα επιβράβευσης πιστών πελατών, τα οποία παρέχουν εκπτώσεις για μελλοντικές διαμονές στα ξενοδοχεία μιας αλυσίδας ξενοδοχείων, δεν θα πρέπει να καλύπτονται από την έννοια των μακροπρόθεσμων προϊόντων διακοπών, επειδή η συμμετοχή σε ένα τέτοιο σύστημα δεν αποκτάται έναντι αντιτίμου ούτε το τυχόν αντίτιμο που καταβάλλεται από τον καταναλωτή έχει ως πρωταρχικό σκοπό την απόκτηση εκπτώσεων ή άλλων πλεονεκτημάτων που αφορούν τη διαμονή.

               (8)

               Η παρούσα οδηγία δεν πρέπει να έχει επιπτώσεις στις διατάξεις της οδηγίας 90/314/ΕΟΚ του Συμβουλίου, της 13ης Ιουνίου 1990, για τα οργανωμένα ταξίδια και τις οργανωμένες διακοπές και περιηγήσεις (4).

               (9)

               Η οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά («οδηγία για τις αθέμιτες εμπορικές πρακτικές») (5) απαγορεύει τις παραπλανητικές, επιθετικές και άλλες αθέμιτες εμπορικές πρακτικές των επιχειρήσεων προς τους καταναλωτές. Ενόψει της φύσης των προϊόντων και των εμπορικών πρακτικών που συνδέονται με τα χρονομερίδια, τα μακροπρόθεσμα προϊόντα διακοπών, τη μεταπώληση και την ανταλλαγή, ενδείκνυται να θεσπισθούν περισσότερο λεπτομερείς και συγκεκριμένες διατάξεις σχετικά με τις προδιαγραφές ενημέρωσης και τις εκδηλώσεις με σκοπό την πώληση. Ο εμπορικός σκοπός των προσκλήσεων σε εκδηλώσεις με σκοπό την πώληση πρέπει να καθίσταται σαφής στους καταναλωτές. Οι διατάξεις σχετικά με την προσυμβατική ενημέρωση και τη σύμβαση πρέπει να αποσαφηνιστούν και να επικαιροποιηθούν. Προκειμένου να δοθεί στους καταναλωτές η δυνατότητα να λάβουν γνώση των πληροφοριών πριν από τη σύναψη της σύμβασης, οι πληροφορίες αυτές πρέπει να παρέχονται με μέσα στα οποία οι καταναλωτές να έχουν ευχερή πρόσβαση τη συγκεκριμένη στιγμή.

               (10)

               Οι καταναλωτές θα πρέπει να έχουν δικαίωμα, το οποίο δε θα πρέπει να τους αρνηθεί ο έμπορος, να έχουν προσυμβατικές πληροφορίες και τη σύμβαση σε μια γλώσσα, της επιλογής τους, η οποία να τους είναι οικεία. Επιπλέον, προκειμένου να διευκολυνθεί η εκτέλεση και η αναγκαστική εκτέλεση της σύμβασης, θα πρέπει να επιτραπεί στα κράτη μέλη να ορίζουν ότι η σύμβαση πρέπει να παρέχεται και σε άλλες γλώσσες.

               (11)

               Προκειμένου να δοθεί η ευκαιρία στους καταναλωτές να κατανοήσουν πλήρως τα δικαιώματα και τις υποχρεώσεις τους βάσει της σύμβασης, θα πρέπει να προβλέπεται περίοδος κατά την οποία οι καταναλωτές μπορούν να υπαναχωρήσουν από τη σύμβαση χωρίς αιτιολόγηση και χωρίς επιβάρυνση. Σήμερα, η διάρκεια της περιόδου αυτής διαφέρει μεταξύ των κρατών μελών και από την πείρα έχει αποδειχθεί ότι η διάρκεια που ορίζεται στην οδηγία 94/47/ΕΚ δεν είναι επαρκής. Κατά συνέπεια, η προθεσμία αυτή θα πρέπει να παραταθεί, προκειμένου να επιτευχθεί υψηλό επίπεδο προστασίας των καταναλωτών και μεγαλύτερη σαφήνεια για τους καταναλωτές και τους εμπόρους. Η διάρκεια της προθεσμίας, οι προϋποθέσεις και τα αποτελέσματα της άσκησης του δικαιώματος υπαναχώρησης θα πρέπει να εναρμονισθούν.

               (12)

               Οι καταναλωτές θα πρέπει να έχουν στη διάθεσή τους αποτελεσματικά μέσα προσφυγής στην περίπτωση που οι έμποροι δεν συμμορφώνονται προς τις διατάξεις σχετικά με την προσυμβατική ενημέρωση και τη σύμβαση, και ιδίως προς τις διατάξεις που ορίζουν ότι η σύμβαση πρέπει να περιλαμβάνει όλες τις απαιτούμενες πληροφορίες και ότι οι καταναλωτές πρέπει να λαμβάνουν αντίγραφο της σύμβασης τη στιγμή της σύναψής της. Πέραν των μέσων προσφυγής που προβλέπει το εθνικό δίκαιο, θα πρέπει να ισχύει για τους καταναλωτές πρόσθετη προθεσμία υπαναχώρησης σε περίπτωση που οι έμποροι δεν έχουν παράσχει τις πληροφορίες. Η άσκηση του δικαιώματος υπαναχώρησης πρέπει να παραμένει χωρίς επιβάρυνση κατά τη διάρκεια αυτής της πρόσθετης προθεσμίας, ασχέτως των υπηρεσιών που οι καταναλωτές έχουν ενδεχομένως χρησιμοποιήσει. Η λήξη της προθεσμίας υπαναχώρησης δεν εμποδίζει τους καταναλωτές να προσφύγουν βάσει του εθνικού δικαίου για παράβαση των απαιτήσεων ενημέρωσης.

               (13)

               Για τον υπολογισμό των προθεσμιών που προβλέπονται στην παρούσα οδηγία θα πρέπει να ισχύσει ο κανονισμός (ΕΟΚ, Ευρατόμ) αριθ. 1182/71 του Συμβουλίου, της 3ης Ιουνίου 1971, περί καθορισμού των κανόνων που εφαρμόζονται στις προθεσμίες, ημερομηνίες και διορίες (6).

               (14)

               Η απαγόρευση της προκαταβολής προς τους εμπόρους ή κάθε τρίτο πρόσωπο πριν από την εκπνοή της προθεσμίας υπαναχώρησης θα πρέπει να αποσαφηνιστεί ώστε να βελτιωθεί η προστασία των καταναλωτών. Σε περίπτωση συμβάσεων μεταπώλησης, η απαγόρευση της προκαταβολής θα πρέπει να ισχύει έως την πραγματοποίηση της πώλησης ή τη λύση της σύμβασης μεταπώλησης, αλλά τα κράτη μέλη θα πρέπει να παραμείνουν ελεύθερα να ρυθμίζουν τη δυνατότητα και τους τρόπους πραγματοποίησης των τελικών πληρωμών προς μεσάζοντες σε περίπτωση που η σύμβαση μεταπώλησης λυθεί.

               (15)

               Για τις συμβάσεις μακροπρόθεσμων προϊόντων διακοπών, το τίμημα που οφείλεται στα πλαίσια ενός κλιμακωτού προγράμματος πληρωμής θα μπορούσε να λαμβάνει υπόψη τη δυνατότητα τα επόμενα ποσά να αναπροσαρμοστούν μετά το πρώτο έτος ώστε να εξασφαλιστεί η διατήρηση της πραγματικής αξίας εκείνων των δόσεων, π.χ. για να συνεκτιμηθεί ο πληθωρισμός.

               (16)

               Σε περίπτωση υπαναχώρησης του καταναλωτή από μια σύμβαση το τίμημα της οποίας καλύπτεται συνολικά ή εν μέρει από πίστωση που έχει χορηγήσει στον καταναλωτή ο έμπορος ή τρίτος βάσει διακανονισμού μεταξύ του τρίτου και του εμπόρου, η σύμβαση πίστωσης θα πρέπει να λύεται χωρίς έξοδα για τον καταναλωτή. Το ίδιο πρέπει να ισχύει για τις συμβάσεις για άλλες σχετικές υπηρεσίες που παρέχει ο έμπορος ή τρίτος βάσει διακανονισμού μεταξύ του εν λόγω τρίτου και του εμπόρου.

               (17)

               Οι καταναλωτές δεν θα πρέπει να στερούνται την προστασία που τους παρέχει η παρούσα οδηγία όταν η σύμβαση διέπεται από τη νομοθεσία κράτους μέλους. Το δίκαιο που διέπει τη σύμβαση πρέπει να καθορίζεται σύμφωνα με τους κοινοτικούς κανόνες ιδιωτικού διεθνούς δικαίου, ιδίως τον κανονισμό (ΕΚ) αριθ. 593/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, για το εφαρμοστέο δίκαιο στις συμβατικές ενοχές (Ρώμη Ι) (7). Βάσει του κανονισμού αυτού, το δίκαιο τρίτης χώρας μπορεί να εφαρμόζεται ιδίως όταν οι καταναλωτές προσεγγίζονται από εμπόρους ενώ βρίσκονται σε διακοπές σε χώρα εκτός της χώρας κατοικίας τους. Δεδομένου ότι τέτοιες εμπορικές πρακτικές είναι συνήθεις στον τομέα που καλύπτεται από την παρούσα οδηγία και ότι οι συμβάσεις περιλαμβάνουν σημαντικά ποσά, πρέπει να παρασχεθεί πρόσθετη διασφάλιση ότι ο καταναλωτής, σε ορισμένες ειδικές καταστάσεις, ιδίως όταν αρμόδιο για τη σύμβαση είναι δικαστήριο κράτους μέλους, δεν στερείται την προστασία που παρέχει η παρούσα οδηγία. Αυτή η έννοια αντανακλά τις ιδιαίτερες ανάγκες προστασίας των καταναλωτών που προκύπτουν από τη χαρακτηριστική πολυπλοκότητα, τη μακροπρόθεσμη φύση και την οικονομική σημασία των συμβάσεων που εμπίπτουν στο πεδίο εφαρμογής της παρούσας οδηγίας.

               (18)

               Τα δικαστήρια που είναι αρμόδια για δίκες με αντικείμενο ζητήματα που καλύπτει η παρούσα οδηγία θα πρέπει να καθορίζονται σύμφωνα με τον κανονισμό (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (8).

               (19)

               Προκειμένου να εξασφαλισθεί η πλήρης αποτελεσματικότητα της προστασίας που παρέχεται στους καταναλωτές στο πλαίσιο της παρούσας οδηγίας, ιδίως όσον αφορά τη συμμόρφωση των εμπόρων προς τις απαιτήσεις ενημέρωσης τόσο στο προσυμβατικό στάδιο όσο και στην ίδια τη σύμβαση, τα κράτη μέλη θα πρέπει να θεσπίσουν αποτελεσματικές, αναλογικές και αποτρεπτικές κυρώσεις σε περίπτωση παράβασης της παρούσας οδηγίας.

               (20)

               Είναι αναγκαίο να εξασφαλίζεται ότι τα πρόσωπα ή οι οργανώσεις που έχουν, δυνάμει της εθνικής νομοθεσίας, έννομο συμφέρον στο συγκεκριμένο τομέα διαθέτουν τη δυνατότητα άσκησης προσφυγής σε περίπτωση παράβασης της παρούσας οδηγίας.

               (21)

               Είναι αναγκαίο να αναπτυχθούν στα κράτη μέλη κατάλληλες και αποτελεσματικές διαδικασίες προσφυγής για την επίλυση των διαφορών μεταξύ καταναλωτών και εμπόρων. Για το σκοπό αυτό, τα κράτη μέλη θα πρέπει να ενθαρρύνουν τη σύσταση δημόσιων ή ιδιωτικών φορέων για την εξώδικη επίλυση των διαφορών.

               (22)

               Τα κράτη μέλη θα πρέπει να μεριμνούν ώστε οι καταναλωτές να ενημερώνονται ουσιαστικά σχετικά με τις εθνικές διατάξεις για τη μεταφορά της παρούσας οδηγίας και να ενθαρρύνουν τους εμπόρους και τους ιδιοκτήτες κώδικα να παρέχουν στους καταναλωτές πληροφορίες για τους κώδικες συμπεριφοράς που ισχύουν στο συγκεκριμένο τομέα. Προκειμένου να επιτευχθεί υψηλό επίπεδο προστασίας των καταναλωτών, οι οργανώσεις καταναλωτών θα μπορούσαν να ενημερώνονται σχετικά και να συμμετέχουν στην κατάρτιση αυτών των κωδίκων συμπεριφοράς.

               (23)

               Δεδομένου ότι οι στόχοι της παρούσας οδηγίας δεν μπορούν να επιτευχθούν επαρκώς από τα κράτη μέλη και μπορούν, συνεπώς, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα, σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας, του ιδίου άρθρου, η παρούσα οδηγία δεν υπερβαίνει τα αναγκαία όρια για την εξάλειψη των εμποδίων της εσωτερικής αγοράς και την επίτευξη κοινού υψηλού επιπέδου προστασίας των καταναλωτών.

               (24)

               Η παρούσα οδηγία σέβεται τα θεμελιώδη δικαιώματα και ακολουθεί τις αρχές που αναγνωρίζονται ιδίως από την Ευρωπαϊκή Σύμβαση για τα Δικαιώματα του Ανθρώπου και τις Θεμελιώδεις Ελευθερίες και από το Χάρτη Θεμελιωδών Δικαιωμάτων της Ευρωπαϊκής Ένωσης.

               (25)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (9), τα κράτη μέλη παροτρύνονται να καταρτίσουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι θα αποτυπώνουν, στο μέτρο του δυνατού, την αντιστοιχία της παρούσας οδηγίας με τα μέτρα μεταφοράς στο εθνικό δίκαιο, και να τους δημοσιοποιήσουν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Σκοπός και πεδίο εφαρμογής
   1.   Σκοπός της παρούσας οδηγίας είναι να συμβάλει στην εύρυθμη λειτουργία της εσωτερικής αγοράς και να επιτευχθεί υψηλό επίπεδο προστασίας των καταναλωτών μέσω της προσέγγισης των νομοθετικών, κανονιστικών και διοικητικών διατάξεων των κρατών μελών ως προς ορισμένες πτυχές της εμπορίας, της πώλησης και της μεταπώλησης χρονομεριδίων και μακροπρόθεσμων προϊόντων διακοπών, καθώς και των συμβάσεων ανταλλαγής.
   2.   Η παρούσα οδηγία εφαρμόζεται στις συναλλαγές μεταξύ εμπόρων και καταναλωτών.
   Η παρούσα οδηγία δεν θίγει την εθνική νομοθεσία η οποία:

               α)

               ορίζει τρόπους προσφυγής του γενικού δικαίου των συμβάσεων·

               β)

               αφορά την καταχώριση ακίνητης ή κινητής ιδιοκτησίας και τη μεταβίβαση ακίνητης ιδιοκτησίας·

               γ)

               αφορά προϋποθέσεις εγκατάστασης ή καθεστώτα έγκρισης ή απαιτήσεις χορήγησης αδειών· και

               δ)

               αφορά τον καθορισμό της νομικής φύσης των δικαιωμάτων που αποτελούν αντικείμενο των συμβάσεων τις οποίες καλύπτει η παρούσα οδηγία.

         Άρθρο 2
   Ορισμοί
   1.   Για τους σκοπούς της παρούσας οδηγίας, ισχύουν οι ακόλουθοι ορισμοί:

               α)

               «σύμβαση χρονομεριστικής μίσθωσης» είναι η σύμβαση διάρκειας μεγαλύτερης του έτους με την οποία ο καταναλωτής αποκτά, έναντι τιμήματος, δικαίωμα χρήσης ενός ή περισσότερων καταλυμάτων προς διανυκτέρευση για περισσότερες από μία περιόδους χρήσης·

               β)

               «σύμβαση μακροπρόθεσμου προϊόντος διακοπών» είναι η σύμβαση διάρκειας μεγαλύτερης του έτους με την οποία ο καταναλωτής αποκτά, έναντι τιμήματος, κυρίως το δικαίωμα επιλογής εκπτώσεων ή άλλων πλεονεκτημάτων σε σχέση με το κατάλυμα, μεμονωμένων ή μαζί με ταξίδι ή άλλες υπηρεσίες·

               γ)

               «σύμβαση μεταπώλησης» είναι η σύμβαση με την οποία ένας έμπορος, έναντι τιμήματος, βοηθά καταναλωτή να πωλήσει ή να αγοράσει χρονομερίδιο ή μακροπρόθεσμο προϊόν διακοπών·

               δ)

               «σύμβαση ανταλλαγής» είναι η σύμβαση με την οποία ο καταναλωτής, έναντι τιμήματος, μπορεί να εγγραφεί σε ένα πρόγραμμα ανταλλαγής που του επιτρέπει πρόσβαση σε κατάλυμα προς διανυκτέρευση ή άλλες υπηρεσίες ως αντάλλαγμα της χορήγησης σε άλλους προσωρινής πρόσβασης στα πλεονεκτήματα των δικαιωμάτων που προκύπτουν από χρονομεριστική του μίσθωση·

               ε)

               «έμπορος» είναι το φυσικό ή νομικό πρόσωπο που ενεργεί για σκοπούς οι οποίοι σχετίζονται με την εμπορική, επιχειρηματική, βιοτεχνική ή επαγγελματική του δραστηριότητα και κάθε πρόσωπο το οποίο ενεργεί εξ ονόματος ή για λογαριασμό του εμπόρου·

               στ)

               «καταναλωτής» είναι το φυσικό πρόσωπο που επιδιώκει στόχους μη εντασσόμενους στο πλαίσιο της εμπορικής, βιοτεχνικής ή επαγγελματικής του δραστηριότητας·

               ζ)

               «δευτερεύουσα σύμβαση» είναι η σύμβαση διά της οποίας ο καταναλωτής αποκτά υπηρεσίες οι οποίες είναι συναφείς προς σύμβαση χρονομεριστικής μίσθωσης ή μακροπρόθεσμο προϊόν διακοπών και οι οποίες παρέχονται από τον έμπορο ή τρίτο βάσει διακανονισμού μεταξύ του τρίτου και του εμπόρου·

               η)

               «σταθερό μέσο» είναι κάθε μέσο που επιτρέπει στον καταναλωτή ή τον έμπορο να αποθηκεύει πληροφορίες απευθυνόμενες προσωπικά σε αυτόν, κατά τρόπο προσπελάσιμο για μελλοντική αναδρομή επί χρονικό διάστημα επαρκές για τους σκοπούς που εξυπηρετούν οι πληροφορίες και το οποίο επιτρέπει την ακριβή αναπαραγωγή των αποθηκευμένων πληροφοριών·

               θ)

               «κώδικας συμπεριφοράς» είναι κάθε συμφωνία ή σύνολο κανόνων που δεν επιβάλλονται από νομοθετική, κανονιστική ή διοικητική διάταξη κράτους μέλους και που ορίζει τη συμπεριφορά των εμπόρων, οι οποίοι αναλαμβάνουν να δεσμεύονται από τον κώδικα όσον αφορά μια ή περισσότερες συγκεκριμένες εμπορικές πρακτικές ή επιχειρηματικούς τομείς·

               ι)

               «ιδιοκτήτης κώδικα» είναι κάθε οντότητα, περιλαμβανομένων ενός εμπόρου ή ομάδας εμπόρων, υπεύθυνη για τη διατύπωση και την αναθεώρηση ενός κώδικα συμπεριφοράς ή/και για την παρακολούθηση της συμμόρφωσης προς τον κώδικα όσων αναλαμβάνουν να δεσμεύονται από αυτόν.

         2.   Για τον υπολογισμό της διάρκειας των συμβάσεων χρονομεριστικής μίσθωσης και των συμβάσεων μακροπρόθεσμων προϊόντων διακοπών, όπως ορίζονται στην παράγραφο 1 στοιχεία α) και β) αντίστοιχα, λαμβάνεται υπόψη κάθε διάταξη της σύμβασης που επιτρέπει σιωπηρή ανανέωση ή παράταση.
   Άρθρο 3
   Διαφήμιση
   1.   Τα κράτη μέλη εξασφαλίζουν ότι σε κάθε διαφήμιση καθορίζεται η δυνατότητα απόκτησης πληροφοριών που αναφέρονται στο άρθρο 4 παράγραφος 1 και αναφέρεται η πηγή από την οποία είναι δυνατόν να αποκτηθούν.
   2.   Εάν σε κάποιον καταναλωτή προσωπικά πρόκειται να προταθούν συμβάσεις χρονομεριστικής μίσθωσης, μακροπρόθεσμων προϊόντων διακοπών, μεταπώλησης ή ανταλλαγής κατά τη διάρκεια εκδήλωσης προώθησης ή πώλησης προϊόντων, ο έμπορος αναφέρει σαφώς στην πρόσκληση τον εμπορικό σκοπό και τη φύση της εκδήλωσης.
   3.   Οι πληροφορίες που αναφέρονται στο άρθρο 4 παράγραφος 1 είναι διαθέσιμες στον καταναλωτή ανά πάσα στιγμή κατά τη διάρκεια της εκδήλωσης.
   4.   Οι χρονομεριστικές μισθώσεις και τα μακροπρόθεσμα προϊόντα διακοπών δεν επιτρέπεται να διαφημίζονται ή να πωλούνται ως επένδυση.
   Άρθρο 4
   Ενημέρωση πριν από τη σύναψη της σύμβασης
   1.   Εγκαίρως και προτού ο καταναλωτής δεσμευθεί από οποιαδήποτε σύμβαση ή προσφορά, ο έμπορος του παρέχει, κατά τρόπο σαφή και κατανοητό, ακριβείς και επαρκείς πληροφορίες:

               α)

               στην περίπτωση σύμβασης χρονομεριστικής μίσθωσης: μέσω του τυποποιημένου ενημερωτικού εντύπου που περιέχεται στο παράρτημα Ι, καθώς και πληροφορίες όπως αναφέρεται στο μέρος 3 του εντύπου·

               β)

               στην περίπτωση σύμβασης μακροπρόθεσμου προϊόντος διακοπών: μέσω του τυποποιημένου ενημερωτικού εντύπου που περιέχεται στο παράρτημα ΙΙ, καθώς και πληροφορίες όπως αναφέρεται στο μέρος 3 του εντύπου·

               γ)

               στην περίπτωση σύμβασης μεταπώλησης: μέσω του τυποποιημένου ενημερωτικού εντύπου που περιέχεται στο παράρτημα ΙΙΙ, καθώς και πληροφορίες όπως αναφέρεται στο μέρος 3 του εντύπου·

               δ)

               στην περίπτωση σύμβασης ανταλλαγής: μέσω του τυποποιημένου ενημερωτικού εντύπου που περιέχεται στο παράρτημα ΙV, καθώς και πληροφορίες όπως αναφέρεται στο μέρος 3 του εντύπου.

         2.   Οι πληροφορίες της παραγράφου 1 παρέχονται δωρεάν από τον έμπορο σε χαρτί ή σε άλλο σταθερό μέσο ευχερώς προσβάσιμο για τον καταναλωτή.
   3.   Τα κράτη μέλη εξασφαλίζουν ότι οι πληροφορίες της παραγράφου 1 συντάσσονται στη γλώσσα (ή σε μία από τις γλώσσες) του κράτους μέλους στο οποίο κατοικεί ο καταναλωτής ή του κράτους μέλους του οποίου είναι πολίτης, κατά την προτίμηση του καταναλωτή, εφόσον αυτή είναι επίσημη γλώσσα της Κοινότητας.
   Άρθρο 5
   Σύμβαση χρονομεριστικής μίσθωσης, μακροπρόθεσμου προϊόντος διακοπών, μεταπώλησης ή ανταλλαγής
   1.   Τα κράτη μέλη εξασφαλίζουν ότι η σύμβαση καταρτίζεται εγγράφως, σε χαρτί ή σε άλλο σταθερό μέσο, και συντάσσεται στη γλώσσα (ή σε μία από τις γλώσσες) του κράτους μέλους στο οποίο κατοικεί ο καταναλωτής ή του κράτους μέλους του οποίου είναι πολίτης, κατά την προτίμηση του καταναλωτή, με την προϋπόθεση ότι είναι επίσημη γλώσσα (ή γλώσσες) της Κοινότητας.
   Ωστόσο, το κράτος μέλος στο οποίο κατοικεί ο καταναλωτής μπορεί να απαιτήσει επιπλέον:

               α)

               σε όλες τις περιπτώσεις, η σύμβαση να παρέχεται στον καταναλωτή στη γλώσσα του ή μια από τις γλώσσες του εν λόγω κράτους μέλους, εφόσον αυτή είναι επίσημη γλώσσα της Κοινότητας·

               β)

               σε περίπτωση σύμβασης χρονομεριστικής μίσθωσης σχετικά με ένα συγκεκριμένο ακίνητο, ο έμπορος να παρέχει στον καταναλωτή επικυρωμένη μετάφραση της σύμβασης στη γλώσσα ή μια από τις γλώσσες του κράτους μέλους στο οποίο κείται το ακίνητο, εφόσον αυτή είναι επίσημη γλώσσα της Κοινότητας.

         Το κράτος μέλος στο έδαφος του οποίου ο έμπορος ασκεί δραστηριότητες πώλησης μπορεί σε όλες τις περιπτώσεις να απαιτήσει η σύμβαση να παρέχεται στον καταναλωτή στη γλώσσα ή σε μια από τις γλώσσες του εν λόγω κράτους μέλους, εφόσον αυτή είναι επίσημη γλώσσα της Κοινότητας.
   2.   Οι πληροφορίες του άρθρου 4 παράγραφος 1 αποτελούν αναπόσπαστο τμήμα της σύμβασης και δεν μεταβάλλονται, εκτός εάν μεσολαβήσει ρητή συμφωνία των συμβαλλόμενων μερών ή οι αλλαγές επέρχονται για έκτακτους και απρόβλεπτους λόγους ανεξάρτητους από τη βούληση του εμπόρου, οι επιπτώσεις των οποίων δεν ήταν δυνατό να αποφευχθούν ακόμη και εάν είχε ληφθεί η δέουσα μέριμνα.
   Οι αλλαγές αυτές κοινοποιούνται στον καταναλωτή σε χαρτί ή σε άλλο σταθερό μέσο στο οποίο να έχει ευχερή πρόσβαση, πριν από τη σύναψη της σύμβασης.
   Η σύμβαση αναφέρει ρητά αυτές τις μεταβολές.
   3.   Εκτός από τις πληροφορίες που αναφέρονται στο άρθρο 4 παράγραφος 1, η σύμβαση περιέχει:

               α)

               την ταυτότητα, τον τόπο κατοικίας και τις υπογραφές εκάστου των μερών· και

               β)

               την ημερομηνία και τον τόπο σύναψης της σύμβασης.

         4.   Πριν από τη σύναψη της σύμβασης, ο έμπορος ενημερώνει ρητώς τον καταναλωτή σχετικά με την ύπαρξη του δικαιώματος υπαναχώρησης, το διάστημα της περιόδου υπαναχώρησης του άρθρου 6, καθώς και την απαγόρευση προκαταβολών κατά τη διάρκεια της προθεσμίας υπαναχώρησης του άρθρου 9.
   Οι αντίστοιχες συμβατικές ρήτρες υπογράφονται χωριστά από τον καταναλωτή.
   Η σύμβαση περιλαμβάνει χωριστό τυποποιημένο έντυπο υπαναχώρησης, όπως καθορίζεται στο παράρτημα V, ώστε να διευκολύνεται η άσκηση του δικαιώματος υπαναχώρησης σύμφωνα με το άρθρο 6.
   5.   Ο καταναλωτής λαμβάνει αντίγραφο ή αντίγραφα της σύμβασης τη στιγμή της σύναψής της.
   Άρθρο 6
   Δικαίωμα υπαναχώρησης
   1.   Επιπλέον των μέσων προσφυγής που διαθέτει ο καταναλωτής σύμφωνα με το εθνικό δίκαιο σε περίπτωση παράβασης των διατάξεων της παρούσας οδηγίας, τα κράτη μέλη εξασφαλίζουν ότι δίνεται στον καταναλωτή προθεσμία 14 ημερολογιακών ημερών για να υπαναχωρήσει από τη σύμβαση χρονομεριστικής μίσθωσης, μακροπρόθεσμου προϊόντος διακοπών, μεταπώλησης ή ανταλλαγής, χωρίς μνεία λόγου.
   2.   Η προθεσμία υπαναχώρησης υπολογίζεται:

               α)

               από την ημέρα σύναψης της σύμβασης ή δεσμευτικού προσυμφώνου· ή

               β)

               από την ημέρα κατά την οποία ο καταναλωτής παραλαμβάνει τη σύμβαση ή τυχόν δεσμευτικό προσύμφωνο, εάν αυτή είναι μεταγενέστερη της ημερομηνίας του στοιχείου α).

         3.   Η περίοδος υπαναχώρησης εκπνέει:

               α)

               έπειτα από ένα έτος και δεκατέσσερις ημερολογιακές ημέρες από την ημέρα που αναφέρεται στην παράγραφο 2 του παρόντος άρθρου, σε περίπτωση που δεν έχει παρασχεθεί στον καταναλωτή, όπως απαιτεί το άρθρο 5 παράγραφος 4, χωριστό τυποποιημένο έντυπο υπαναχώρησης συμπληρωμένο από τον έμπορο εγγράφως, σε χαρτί ή σε άλλο σταθερό μέσο·

               β)

               έπειτα από τρεις μήνες και δεκατέσσερις ημερολογιακές ημέρες από την ημέρα που αναφέρεται στην παράγραφο 2 του παρόντος άρθρου, σε περίπτωση που οι πληροφορίες που αναφέρονται στο άρθρο 4 παράγραφος 1, συμπεριλαμβανομένου του εφαρμοστέου τυποποιημένου ενημερωτικού εντύπου που περιέχεται στα παραρτήματα I έως ΙV, δεν παρασχεθούν στον καταναλωτή εγγράφως, σε χαρτί ή σε άλλο σταθερό μέσο.

         Επιπλέον, τα κράτη μέλη προβλέπουν κατάλληλες κυρώσεις σύμφωνα με το άρθρο 15, ιδίως σε περίπτωση που, κατά τη λήξη της προθεσμίας υπαναχώρησης, ο έμπορος δεν έχει συμμορφωθεί προς τις προδιαγραφές ενημέρωσης που θεσπίζει η παρούσα οδηγία.
   4.   Σε περίπτωση που έχει συμπληρωθεί από τον έμπορο και παρασχεθεί στον καταναλωτή εγγράφως, σε χαρτί ή άλλο σταθερό μέσο, χωριστό τυποποιημένο έντυπο υπαναχώρησης, όπως απαιτεί το άρθρο 5 παράγραφος 4, εντός ενός έτους από τη μέρα που αναφέρεται στην παράγραφο 2 του παρόντος άρθρου, η προθεσμία υπαναχώρησης αρχίζει από την ημέρα κατά την οποία ο καταναλωτής λαμβάνει το εν λόγω έντυπο. Παρομοίως, σε περίπτωση που έχουν παρασχεθεί στον καταναλωτή εγγράφως, σε χαρτί ή άλλο σταθερό μέσο, οι πληροφορίες που αναφέρονται στο άρθρο 4 παράγραφος 1, συμπεριλαμβανομένων των εφαρμοστέων τυποποιημένων πληροφοριών που ορίζονται στα παραρτήματα Ι έως IV, εντός τριών μηνών από τη μέρα που αναφέρεται στην παράγραφο 2 του παρόντος άρθρου, η προθεσμία υπαναχώρησης αρχίζει από την ημέρα κατά την οποία ο καταναλωτής λαμβάνει τις πληροφορίες.
   5.   Στην περίπτωση που η σύμβαση ανταλλαγής προσφέρεται στον καταναλωτή από κοινού και ταυτόχρονα με τη σύμβαση χρονομεριστικής μίσθωσης, και για τις δύο συμβάσεις θα ισχύει μόνο μία ενιαία προθεσμία υπαναχώρησης κατά την έννοια της παραγράφου 1. H προθεσμία υπαναχώρησης και για τις δύο συμβάσεις υπολογίζεται σύμφωνα με τις διατάξεις της παραγράφου 2 όπως ισχύουν για τη σύμβαση χρονομεριστικής μίσθωσης.
   Άρθρο 7
   Διαδικασίες άσκησης του δικαιώματος υπαναχώρησης
   Σε περίπτωση που ο καταναλωτής προτίθεται να ασκήσει το δικαίωμα υπαναχώρησης, οφείλει, πριν από την εκπνοή της προθεσμίας υπαναχώρησης, να ενημερώσει σε χαρτί ή σε άλλο σταθερό μέσο τον έμπορο για την απόφασή του να υπαναχωρήσει. Ο καταναλωτής μπορεί να χρησιμοποιήσει το τυποποιημένο έντυπο υπαναχώρησης που περιέχεται στο παράρτημα V και που παρέχει ο έμπορος σύμφωνα με το άρθρο 5 παράγραφος 4. Η κοινοποίηση είναι εμπρόθεσμη αν αποσταλεί πριν τη λήξη της προθεσμίας υπαναχώρησης.
   Άρθρο 8
   Αποτελέσματα της άσκησης του δικαιώματος υπαναχώρησης
   1.   Με την άσκηση του δικαιώματος υπαναχώρησης εκ μέρους του καταναλωτή, παύει η υποχρέωση των μερών να εκτελέσουν τη σύμβαση.
   2.   Όταν ο καταναλωτής ασκεί το δικαίωμα υπαναχώρησης, δεν βαρύνεται με κανένα έξοδο ούτε ευθύνεται για ποσά που αντιστοιχούν στις υπηρεσίες που ενδεχομένως είχαν παρασχεθεί πριν την υπαναχώρηση.
   Άρθρο 9
   Προκαταβολή
   1.   Σε σχέση με τις συμβάσεις χρονομεριστικής μίσθωσης, μακροπρόθεσμων προϊόντων διακοπών και ανταλλαγής, τα κράτη μέλη μεριμνούν ώστε να απαγορεύεται κάθε προκαταβολή, κατάθεση εγγύησης, κράτηση ποσού από λογαριασμό, ρητή αναγνώριση χρέους ή οποιοδήποτε άλλο τίμημα από τον καταναλωτή προς τον έμπορο ή άλλον τρίτο πριν τη λήξη της περιόδου εντός της οποίας ο καταναλωτής μπορεί να ασκήσει το δικαίωμα υπαναχώρησης σύμφωνα με το άρθρο 6.
   2.   Σε σχέση με τις συμβάσεις μεταπώλησης, τα κράτη μέλη μεριμνούν ώστε να απαγορεύεται κάθε προκαταβολή, παροχή εγγυήσεων, κράτηση ποσού σε λογαριασμούς, ρητή αναγνώριση χρέους ή οποιοδήποτε άλλο τίμημα που καταβάλλεται από τον καταναλωτή στον έμπορο ή άλλον τρίτο στο πλαίσιο μεταπώλησης πριν πραγματοποιηθεί η πώληση ή πριν λυθεί με άλλον τρόπο η σύμβαση μεταπώλησης.
   Άρθρο 10
   Ειδικές διατάξεις για συμβάσεις μακροπρόθεσμων προϊόντων διακοπών
   1.   Για συμβάσεις μακροπρόθεσμων προϊόντων διακοπών, η πληρωμή πραγματοποιείται σύμφωνα με κλιμακωτό πρόγραμμα πληρωμής. Απαγορεύεται οιαδήποτε καταβολή του τιμήματος που αναφέρεται στη σύμβαση εκτός από εκείνη που προβλέπεται στο κλιμακωτό πρόγραμμα πληρωμής. Οι πληρωμές, συμπεριλαμβανομένων των συνδρομών των μελών, κατανέμονται σε ετήσιες δόσεις ίσης αξίας. Ο έμπορος αποστέλλει γραπτή αίτηση πληρωμής, σε χαρτί ή σε άλλο σταθερό μέσο, τουλάχιστον δεκατέσσερις ημερολογιακές ημέρες πριν από κάθε προβλεπόμενη ημερομηνία πληρωμής.
   2.   Από την πληρωμή της δεύτερης δόσης και έπειτα, ο καταναλωτής μπορεί να καταγγείλει τη σύμβαση, χωρίς να υφίσταται κυρώσεις, ενημερώνοντας τον έμπορο εντός δεκατεσσάρων ημερολογιακών ημερών από την παραλαβή της αίτησης πληρωμής για κάθε δόση. Το δικαίωμα αυτό δεν θίγει τα δικαιώματα της καταγγελίας συμβάσεων δυνάμει της ισχύουσας εθνικής νομοθεσίας.
   Άρθρο 11
   Λύση των δευτερευουσών συμβάσεων
   1.   Τα κράτη μέλη μεριμνούν ώστε, σε περίπτωση που ο καταναλωτής ασκήσει το δικαίωμα υπαναχώρησης από μια σύμβαση χρονομεριστικής μίσθωσης ή μακροπρόθεσμου προϊόντος διακοπών, κάθε σύμβαση ανταλλαγής που εξαρτάται από αυτά ή κάθε άλλη δευτερεύουσα σύμβαση λύεται αυτομάτως χωρίς έξοδα για τον καταναλωτή.
   2.   Με την επιφύλαξη του άρθρου 15 της οδηγίας 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης (10), σε περίπτωση που το τίμημα καλύπτεται εν όλω ή εν μέρει από πίστωση που έχει χορηγήσει στον αγοραστή ο έμπορος ή τρίτος βάσει διακανονισμού μεταξύ του τρίτου και του εμπόρου, η σύμβαση πίστωσης λύεται χωρίς έξοδα για τον καταναλωτή, σε περίπτωση που ο καταναλωτής ασκήσει το δικαίωμα υπαναχώρησής του από τη σύμβαση χρονομεριστικής μίσθωσης, μακροπρόθεσμου προϊόντος διακοπών, μεταπώλησης ή ανταλλαγής.
   3.   Τα κράτη μέλη ορίζουν λεπτομερείς κανόνες για την καταγγελία αυτών των συμβάσεων.
   Άρθρο 12
   Επιτακτικός χαρακτήρας της οδηγίας και εφαρμογή σε διεθνείς υποθέσεις
   1.   Τα κράτη μέλη εξασφαλίζουν ότι, σε περίπτωση που η διέπουσα τη σύμβαση νομοθεσία είναι η νομοθεσία ενός κράτους μέλους, οι καταναλωτές δεν δύνανται να αποποιούνται τα δικαιώματα που τους παραχωρούνται με την παρούσα οδηγία.
   2.   Σε περίπτωση που η εφαρμοστέα νομοθεσία είναι η νομοθεσία τρίτης χώρας, οι καταναλωτές δεν στερούνται την προστασία που τους παρέχει η παρούσα οδηγία, όπως εφαρμόζεται στο κράτος μέλος του δικάζοντος δικαστή εάν:

               —

               οιοδήποτε από τα ακίνητα τα οποία αφορά η υπόθεση ευρίσκεται στην επικράτεια κράτους μέλους· ή

               —

               σε περίπτωση σύμβασης που δεν συνδέεται άμεσα με ακίνητη περιουσία, ο έμπορος ασκεί εμπορικές ή επαγγελματικές δραστηριότητες σε κράτος μέλος ή, με οποιοδήποτε μέσο, κατευθύνει αυτές τις δραστηριότητές του σε κράτος μέλος και η σύμβαση εμπίπτει στο πεδίο των εν λόγω δραστηριοτήτων.

         Άρθρο 13
   Δικαστική και διοικητική προσφυγή
   1.   Τα κράτη μέλη μεριμνούν προς το συμφέρον των καταναλωτών ώστε να υπάρχουν κατάλληλα και αποτελεσματικά μέσα για την τήρηση των διατάξεων της παρούσας οδηγίας από τους εμπόρους.
   2.   Τα μέσα που αναφέρονται στην παράγραφο 1 περιλαμβάνουν διατάξεις βάσει των οποίων ένας ή περισσότεροι από τους κατωτέρω φορείς, όπως ορίζεται από την εθνική νομοθεσία, έχουν το δικαίωμα να προσφύγουν, σύμφωνα με την εθνική νομοθεσία, στις δικαστικές αρχές ή στους αρμόδιους διοικητικούς φορείς, για να εξασφαλιστεί η εφαρμογή των εθνικών διατάξεων για τη μεταφορά της παρούσας οδηγίας στο εθνικό δίκαιο:

               α)

               δημόσιοι οργανισμοί και αρχές ή εκπρόσωποί τους·

               β)

               οργανώσεις καταναλωτών που έχουν έννομο συμφέρον για την προστασία των καταναλωτών·

               γ)

               επαγγελματικές οργανώσεις που έχουν έννομο συμφέρον να ενεργήσουν.

         Άρθρο 14
   Ενημέρωση των καταναλωτών και εξώδικη προσφυγή
   1.   Τα κράτη μέλη λαμβάνουν τα κατάλληλα μέτρα για την ενημέρωση των καταναλωτών σχετικά με τη μεταφορά της παρούσας οδηγίας στο εσωτερικό δίκαιο και ενθαρρύνουν, όπου χρειάζεται, τους εμπόρους και τους ιδιοκτήτες κώδικα να ενημερώνουν τους καταναλωτές για τους κώδικες συμπεριφοράς τους.
   Η Επιτροπή ενθαρρύνει την κατάρτιση, σε κοινοτικό επίπεδο, ιδίως από επαγγελματικούς φορείς, οργανώσεις και ενώσεις, κωδίκων συμπεριφοράς για τη διευκόλυνση της εφαρμογής της παρούσας οδηγίας σύμφωνα με το κοινοτικό δίκαιο. Ενθαρρύνει επίσης τους εμπόρους και τις επαγγελματικές τους οργανώσεις να ενημερώνουν τους καταναλωτές σχετικά με οιουσδήποτε τέτοιους κώδικες, μεταξύ άλλων με ενδεχόμενη ειδική σήμανση.
   2.   Τα κράτη μέλη ενθαρρύνουν τη θέσπιση ή την ανάπτυξη κατάλληλων και ουσιαστικών διαδικασιών υποβολής καταγγελιών και προσφυγής για την εξώδικη επίλυση διαφορών με καταναλωτές στο πλαίσιο της παρούσας οδηγίας και, κατά περίπτωση, ενθαρρύνουν τους εμπόρους και τις επαγγελματικές τους οργανώσεις να ενημερώνουν τους καταναλωτές σχετικά με την ύπαρξη τέτοιων διαδικασιών.
   Άρθρο 15
   Κυρώσεις
   1.   Τα κράτη μέλη προβλέπουν κατάλληλες κυρώσεις στην περίπτωση που ο έμπορος δεν συμμορφώνεται με τις εθνικές διατάξεις που θεσπίζονται βάσει της παρούσας οδηγίας.
   2.   Οι κυρώσεις αυτές πρέπει να είναι αποτελεσματικές, αναλογικές και αποτρεπτικές.
   Άρθρο 16
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν έως τις 23 Φεβρουαρίου 2011 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από τις 23 Φεβρουαρίου 2011.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 17
   Επανεξέταση
   Η Επιτροπή θα επανεξετάσει την παρούσα οδηγία και θα υποβάλει έκθεση στο Ευρωπαϊκό Κοινοβούλιο και στο Συμβούλιο το αργότερο στις 23 Φεβρουαρίου 2014.
   Αν κριθεί αναγκαίο, η Επιτροπή θα υποβάλει περαιτέρω προτάσεις για την προσαρμογή της οδηγίας στις εξελίξεις του εν λόγω τομέα.
   Η Επιτροπή δύναται να ζητήσει πληροφορίες από τα κράτη μέλη και τις εθνικές κανονιστικές αρχές.
   Άρθρο 18
   Κατάργηση
   Η οδηγία 94/47/ΕΚ καταργείται.
   Οι αναφορές στην καταργούμενη οδηγία θεωρούνται ότι γίνονται στην παρούσα οδηγία σύμφωνα με τον πίνακα αντιστοιχίας που εμφαίνεται στο παράρτημα VI.
   Άρθρο 19
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 20
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 14 Ιανουαρίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         A. VONDRA

      (1)  ΕΕ C 44 της 16.2.2008, σ. 27.

      (2)  Γνώμη του Ευρωπαϊκού Κοινοβουλίου της 22ας Οκτωβρίου 2008 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 18ης Δεκεμβρίου 2008.

      (3)  ΕΕ L 280 της 29.10.1994, σ. 83.

      (4)  ΕΕ L 158 της 23.6.1990, σ. 59.

      (5)  ΕΕ L 149 της 11.6.2005, σ. 22.

      (6)  ΕΕ L 124 της 8.6.1971, σ. 1.

      (7)  ΕΕ L 177 της 4.7.2008, σ. 6.

      (8)  ΕΕ L 12 της 16.1.2001, σ. 1.

      (9)  ΕΕ C 321 της 31.12.2003, σ. 1.

      (10)  ΕΕ L 133 της 22.5.2008, σ. 66.

      ΠΑΡΑΡΤΗΜΑ I
      ΤΥΠΟΠΟΙΗΜΕΝΟ ΕΝΤΥΠΟ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΙΣ ΣΥΜΒΑΣΕΙΣ ΚΑΤΑΝΑΛΩΤΩΝ ΓΙΑ ΤΗΝ ΑΓΟΡΑ ΧΡΟΝΟΜΕΡΙΔΙΩΝ

      ΠΑΡΑΡΤΗΜΑ II
      ΤΥΠΟΠΟΙΗΜΕΝΟ ΕΝΤΥΠΟ ΠΛΗΡΟΦΟΡΙΩΝ ΣΧΕΤΙΚΑ ΜΕ ΣΥΜΒΑΣΕΙΣ ΚΑΤΑΝΑΛΩΤΩΝ ΓΙΑ ΣΥΜΒΑΣΕΙΣ ΜΑΚΡΟΠΡΟΘΕΣΜΟΥ ΠΡΟΪΟΝΤΟΣ ΔΙΑΚΟΠΩΝ

      ΠΑΡΑΡΤΗΜΑ ΙΙΙ
      ΤΥΠΟΠΟΙΗΜΕΝΟ ΕΝΤΥΠΟ ΠΛΗΡΟΦΟΡΙΩΝ ΣΧΕΤΙΚΑ ΜΕ ΣΥΜΒΑΣΕΙΣ ΜΕΤΑΠΩΛΗΣΗΣ

      ΠΑΡΑΡΤΗΜΑ ΙV
      ΤΥΠΟΠΟΙΗΜΕΝΟ ΕΝΤΥΠΟ ΠΛΗΡΟΦΟΡΙΩΝ ΣΧΕΤΙΚΑ ΜΕ ΣΥΜΒΑΣΕΙΣ ΑΝΤΑΛΛΑΓΗΣ ΧΡΟΝΟΜΕΡΙΔΙΩΝ

      ΠΑΡΑΡΤΗΜΑ V
      ΕΙΔΙΚΟ ΤΥΠΟΠΟΙΗΜΕΝΟ ΕΝΤΥΠΟ ΓΙΑ ΔΙΕΥΚΟΛΥΝΣΗ ΑΣΚΗΣΗΣ ΤΟΥ ΔΙΚΑΙΩΜΑΤΟΣ ΥΠΑΝΑΧΩΡΗΣΗΣ

      ΠΑΡΑΡΤΗΜΑ VI
      ΠΙΝΑΚΑΣ ΑΝΤΙΣΤΟΙΧΙΑΣ ΜΕΤΑΞΥ ΤΩΝ ΔΙΑΤΑΞΕΩΝ ΤΗΣ ΠΑΡΟΥΣΑΣ ΟΔΗΓΙΑΣ ΚΑΙ ΤΗΣ ΟΔΗΓΙΑΣ 94/47/ΕΚ

                  Οδηγία 94/47/ΕΚ

                  Παρούσα οδηγία

                  Άρθρο 1 πρώτο εδάφιο

                  Άρθρο 1 παράγραφος 1 και άρθρο 1 παράγραφος 2 πρώτο εδάφιο

                  Άρθρο 1 δεύτερο εδάφιο

                  —

                  Άρθρο 1 τρίτο εδάφιο

                  Άρθρο 1 παράγραφος 2 δεύτερο εδάφιο

                  Άρθρο 2 πρώτη περίπτωση

                  Άρθρο 2 παράγραφος 1 στοιχείο α)

                  —

                  Άρθρο 2 παράγραφος 1 στοιχείο β) (νέο)

                  —

                  Άρθρο 2 παράγραφος 1 στοιχείο γ) (νέο)

                  —

                  Άρθρο 2 παράγραφος 1 στοιχείο δ) (νέο)

                  Άρθρο 2 δεύτερη περίπτωση

                  —

                  Άρθρο 2 τρίτη περίπτωση

                  Άρθρο 2 παράγραφος 1 στοιχείο ε)

                  Άρθρο 2 τέταρτη περίπτωση

                  Άρθρο 2 παράγραφος 1 στοιχείο στ)

                  —

                  Άρθρο 2 παράγραφος 1 στοιχείο ζ) (νέο)

                  —

                  Άρθρο 2 παράγραφος 1 στοιχείο η) (νέο)

                  —

                  Άρθρο 2 παράγραφος 1 στοιχείο θ) (νέο)

                  —

                  Άρθρο 2 παράγραφος 1 στοιχείο ι) (νέο)

                  —

                  Άρθρο 2 παράγραφος 2 (νέο)

                  Άρθρο 3 παράγραφος 1

                  Άρθρο 4 παράγραφος 1

                  Άρθρο 3 παράγραφος 2

                  Άρθρο 5 παράγραφος 2

                  Άρθρο 3 παράγραφος 3

                  Άρθρο 3 παράγραφος 1

                  —

                  Άρθρο 3 παράγραφος 2 (νέο)

                  —

                  Άρθρο 3 παράγραφος 3 (νέο)

                  —

                  Άρθρο 3 παράγραφος 4 (νέο)

                  Άρθρο 4 πρώτη περίπτωση

                  Άρθρο 5 παράγραφος 1 πρώτο εδάφιο και άρθρο 5 παράγραφος 2 πρώτο εδάφιο

                  Άρθρο 4 δεύτερη περίπτωση

                  Άρθρο 4 παράγραφος 3 και άρθρο 5 παράγραφος 1

                  —

                  Άρθρο 4 παράγραφος 2 (νέο)

                  —

                  Άρθρο 5 παράγραφος 4 (νέο)

                  —

                  Άρθρο 5 παράγραφος 5 (νέο)

                  Άρθρο 5 παράγραφος 1 εισαγωγική φράση

                  Άρθρο 6 παράγραφος 1

                  Άρθρο 5 παράγραφος 1 πρώτη περίπτωση

                  Άρθρο 6 παράγραφος 1 και άρθρο 6 παράγραφος 2

                  Άρθρο 5 παράγραφος 1 δεύτερη περίπτωση

                  Άρθρο 6 παράγραφοι 3 και 4

                  Άρθρο 5 παράγραφος 1 τρίτη περίπτωση

                  Άρθρο 6 παράγραφος 3

                  —

                  Άρθρο 6 παράγραφος 5 (νέο)

                  Άρθρο 5 παράγραφος 2

                  Άρθρο 7

                  —

                  Άρθρο 8 παράγραφος 1 (νέο)

                  Άρθρο 5 παράγραφος 3

                  Άρθρο 8 παράγραφος 2

                  Άρθρο 5 παράγραφος 4

                  Άρθρο 8 παράγραφος 2

                  Άρθρο 6

                  Άρθρο 9 παράγραφος 1

                  —

                  Άρθρο 9 παράγραφος 2 (νέο)

                  —

                  Άρθρο 10 παράγραφος 1 (νέο)

                  —

                  Άρθρο 10 παράγραφος 2 (νέο)

                  —

                  Άρθρο 11 παράγραφος 1 (νέο)

                  Άρθρο 7 πρώτο εδάφιο

                  Άρθρο 11 παράγραφος 2

                  Άρθρο 7 δεύτερο εδάφιο

                  Άρθρο 11 παράγραφος 3

                  Άρθρο 8

                  Άρθρο 12 παράγραφος 1

                  Άρθρο 9

                  Άρθρο 12 παράγραφος 2

                  Άρθρο 10

                  Άρθρα 13 και 15

                  Άρθρο 11

                  —

                  —

                  Άρθρο 14 παράγραφος 1 (νέο)

                  —

                  Άρθρο 14 παράγραφος 2 (νέο)

                  Άρθρο 12

                  Άρθρο 16

                  —

                  Άρθρο 17 (νέο)

                  —

                  Άρθρο 18 (νέο)

                  —

                  Άρθρο 19 (νέο)

                  Άρθρο 13

                  Άρθρο 20

                  Παράρτημα

                  Παράρτημα I

                  Παράρτημα στοιχείο α)

                  Άρθρο 5 παράγραφος 3 στοιχείο α) και παράρτημα I μέρος 1 πρώτο πλαίσιο

                  Παράρτημα στοιχείο β)

                  Παράρτημα I μέρος 1 τρίτο πλαίσιο και παράρτημα Ι μέρος 3 σημείο 1 πρώτη περίπτωση

                  Παράρτημα στοιχείο γ)

                  Παράρτημα I μέρος 1 δεύτερο πλαίσιο και παράρτημα Ι μέρος 3 σημείο 2 πρώτη περίπτωση

                  Παράρτημα στοιχείο δ) σημείο 1

                  Παράρτημα I μέρος 3 σημείο 3 πρώτη περίπτωση

                  Παράρτημα στοιχείο δ) σημείο 2

                  Παράρτημα I μέρος 1 τέταρτο πλαίσιο και παράρτημα Ι μέρος 3 σημείο 3 δεύτερη περίπτωση

                  Παράρτημα στοιχείο δ) σημείο 3

                  Παράρτημα I μέρος 3 σημείο 3 τρίτη περίπτωση

                  Παράρτημα στοιχείο δ) σημείο 4

                  Παράρτημα I μέρος 3 σημείο 3 πρώτη περίπτωση

                  Παράρτημα στοιχείο δ) σημείο 5

                  Παράρτημα I μέρος 3 σημείο 3 τέταρτη περίπτωση

                  Παράρτημα στοιχείο ε)

                  Παράρτημα I μέρος 1 έκτο πλαίσιο και παράρτημα Ι μέρος 3 σημείο 2 δεύτερη περίπτωση

                  Παράρτημα στοιχείο στ)

                  Παράρτημα I μέρος 1 έκτο πλαίσιο και παράρτημα Ι μέρος 3 σημείο 2 τρίτη περίπτωση

                  Παράρτημα στοιχείο ζ)

                  Παράρτημα I μέρος 3 σημείο 6 πρώτη περίπτωση

                  Παράρτημα στοιχείο η)

                  Παράρτημα I μέρος 1 τέταρτο πλαίσιο

                  Παράρτημα στοιχείο θ)

                  Παράρτημα I μέρος 1 πέμπτο και έκτο πλαίσιο και παράρτημα Ι μέρος 3 σημείο 4 πρώτη περίπτωση

                  Παράρτημα στοιχείο ι)

                  Παράρτημα I μέρος 2 τρίτη περίπτωση

                  Παράρτημα στοιχείο ια)

                  Παράρτημα I μέρος 2 έβδομο πλαίσιο και παράρτημα Ι μέρος 3 σημείο 6 δεύτερη περίπτωση

                  Παράρτημα στοιχείο ιβ)

                  Παράρτημα Ι μέρος 2 πρώτη και τρίτη περίπτωση, παράρτημα Ι μέρος 3 σημείο 5 πρώτη περίπτωση και παράρτημα V (νέο)

                  Παράρτημα στοιχείο ιγ)

                  Άρθρο 5 παράγραφος 3 στοιχείο β)

                  —

                  Παράρτημα Ι μέρος 1 όγδοο πλαίσιο (νέο)

                  —

                  Παράρτημα Ι μέρος 2 δεύτερη περίπτωση (νέα)

                  —

                  Παράρτημα Ι μέρος 2 τέταρτη περίπτωση (νέα)

                  —

                  Παράρτημα Ι μέρος 3 σημείο 1 δεύτερη περίπτωση (νέα)

                  —

                  Παράρτημα Ι μέρος 3 σημείο 4 δεύτερη περίπτωση (νέα)

                  —

                  Παράρτημα Ι μέρος 3 σημείο 5 δεύτερη περίπτωση (νέα)

                  —

                  Παράρτημα Ι μέρος 3 σημείο 6 τρίτη περίπτωση (νέα)

                  —

                  Παράρτημα Ι μέρος 3 σημείο 6 τέταρτη περίπτωση (νέα)

                  —

                  Παραρτήματα ΙΙ έως V (νέα)


Avis juridique important

|

32003L0034

Οδηγία 2003/34/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, για την εικοστή τρίτη τροποποίηση της οδηγίας 76/769/EΟΚ του Συμβουλίου που αφορά περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή — ΚΜΤ)

Επίσημη Εφημερίδα αριθ. L 156 της 25/06/2003 σ. 0014 - 0016

Οδηγία 2003/34/ΕΚ του Ευρωπαϊκού Κοινοβουλίου και του Συμβουλίουτης 26ης Μαΐου 2003για την εικοστή τρίτη τροποποίηση της οδηγίας 76/769/EΟΚ του Συμβουλίου που αφορά περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή - ΚΜΤ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αποφασίζοντας με τη διαδικασία που προβλέπεται από το άρθρο 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 17 Μαρτίου 2003,Εκτιμώντας τα ακόλουθα:(1) Το άρθρο 14 της συνθήκης προβλέπει την εγκαθίδρυση ενός χώρου χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων.(2) Στις 29 Μαρτίου 1996, το Ευρωπαϊκό Κοινοβούλιο και το Συμβούλιο εξέδωσαν την απόφαση αριθ. 646/96/EΚ για τη θέσπιση σχεδίου δράσης για την καταπολέμηση του καρκίνου εντός του πλαισίου δράσης στον τομέα της δημόσιας υγείας (1996-2000)(4).(3) Για να βελτιωθεί η προστασία της υγείας και η ασφάλεια των καταναλωτών, δεν θα πρέπει να διατίθενται στην αγορά προς χρήση από το ευρύ κοινό ουσίες που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή, ούτε παρασκευάσματα που τις περιέχουν. Η Επιτροπή θα πρέπει να υποβάλει το ταχύτερο δυνατό πρόταση για την απαγόρευση χρήσης προϊόντων που περιέχουν τέτοιες ουσίες, όταν υπάρχουν επιστημονικά στοιχεία ότι υπάρχει αποδέσμευσή τους από τα εν λόγω προϊόντα που οδηγεί σε έκθεση και σε διακινδύνευση του ευρέος κοινού.(4) Η οδηγία 94/60/EΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τη δέκατη τέταρτη τροποποίηση της οδηγίας 76/769/EΟΚ(5) καταρτίζει, υπό μορφή προσαρτήματος που αφορά τα σημεία 29, 30 και 31 του παραρτήματος I της οδηγίας 76/769/EΟΚ(6), κατάλογο ουσιών που ταξινομούνται ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2. Οι εν λόγω ουσίες και παρασκευάσματα που τις περιέχουν δεν θα πρέπει να διατίθενται στην αγορά προς χρήση από το ευρύ κοινό.(5) Η οδηγία 94/60/EΚ προβλέπει ότι η Επιτροπή θα υποβάλει στο Ευρωπαϊκό Κοινοβούλιο και το Συμβούλιο πρόταση διεύρυνσης του καταλόγου αυτού το αργότερο σε έξι μήνες αφότου δημοσιευθεί η προσαρμογή στην τεχνική πρόοδο του παραρτήματος Ι της οδηγίας 67/548/EΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικινδύνων ουσιών(7), παραρτήματος το οποίο περιέχει τις ουσίες που ταξινομούνται ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2.(6) Η οδηγία 98/98/ΕΚ της Επιτροπής, της 15ης Δεκεμβρίου 1998, που προσαρμόζει, για εικοστή πέμπτη φορά, στην τεχνική πρόοδο την οδηγία 67/548/EΟΚ του Συμβουλίου(8), και συγκεκριμένα το παράρτημα Ι αυτής, περιέχει 20 ουσίες νεωστί ταξινομηθείσες ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2, η δε οδηγία 2000/32/EΚ της Επιτροπής, της 19ης Μαΐου 2000, που προσαρμόζει, για εικοστή έκτη φορά, στην τεχνική πρόοδο την οδηγία 67/548/EΟΚ του Συμβουλίου(9), και συγκεκριμένα το παράρτημα Ι, περιέχει δύο ουσίες νεωστί ταξινομηθείσες ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2. Οι ουσίες αυτές θα πρέπει να προστεθούν στα σημεία 29, 30 και 31 του προσαρτήματος του παραρτήματος Ι της οδηγίας 76/769/EΟΚ.(7) Οι κίνδυνοι και τα πλεονεκτήματα των εν λόγω νεωστί ταξινομηθεισών ουσιών έχουν ληφθεί υπόψη.(8) Η παρούσα οδηγία εφαρμόζεται με την επιφύλαξη της κοινοτικής νομοθεσίας που προβλέπει στοιχειώδεις απαιτήσεις για την προστασία των εργαζομένων, οι οποίες περιλαμβάνονται στην οδηγία 89/391/EΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(10), καθώς και σε ειδικές οδηγίες βασιζόμενες στην εν λόγω οδηγία, ιδιαιτέρως δε στην οδηγία 90/394/EΟΚ του Συμβουλίου, της 28ης Ιουνίου 1990, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία(11),ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Οι ουσίες του παραρτήματος της παρούσας οδηγίας προστίθενται στις ουσίες που απαριθμούνται στο προσάρτημα, στα σημεία 29, 30 και 31, αντίστοιχα, του παραρτήματος Ι της οδηγίας 76/769/EΟΚ.Άρθρο 21. Τα κράτη μέλη θεσπίζουν και δημοσιεύουν, το αργότερο μέχρι τις 15 Ιουλίου 2004, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.Τα κράτη μέλη εφαρμόζουν τις διατάξεις αυτές από τις 15 Ιανουαρίου 2005.2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 26 Μαΐου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςΓ. Δρυς(1) ΕΕ C 213 Ε της 31.7.2001, σ. 263.(2) ΕΕ C 311 της 7.11.2001, σ. 7.(3) Γνώμη του Ευρωπαϊκού Κοινοβουλίου της 5ης Φεβρουαρίου 2002 (ΕΕ C 284 Ε της 21.11.2002, σ. 88), κοινή θέση του Συμβουλίου της 3ης Ιουνίου 2002 (ΕΕ C 197 Ε της 20.8.2002, σ. 1) και απόφαση του Ευρωπαϊκού Κοινοβουλίου της 10ης Οκτωβρίου 2002 (δεν έχει ακόμα δημοσιευθεί στην Επίσημη Εφημερίδα)· απόφαση του Ευρωπαϊκού Κοινοβουλίου της 27ης Μαρτίου 2003 και απόφαση του Συμβουλίου της 8ης Απριλίου 2003.(4) ΕΕ L 95 της 16.4.1996, σ. 9· απόφαση που καταργήθηκε από την απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου (ΕΕ L 271 της 9.10.2002, σ. 1).(5) ΕΕ L 365 της 31.12.1994, σ. 1.(6) ΕΕ L 262 της 27.9.1976, σ. 201· οδηγία όπως τροποποιήθηκε τελευταία από την οδηγία 2003/11/ΕΚ του Ευρωπαϊκού Κοινοβουλίου και του Συμβουλίου (ΕΕ L 42 της 15.2.2003, σ. 45).(7) ΕΕ 196 της 16.8.1967, σ. 1· οδηγία όπως τροποποιήθηκε τελευταία από την οδηγία 2001/59/EΚ της Επιτροπής (ΕΕ L 225 της 21.8.2001, σ. 1).(8) ΕΕ L 355 της 30.12.1998, σ. 1· οδηγία όπως τροποποιήθηκε τελευταία από την απόφαση 2000/368/ΕΚ της Επιτροπής (ΕΕ L 136 της 8.6.2000, σ. 108).(9) ΕΕ L 136 της 8.6.2000, σ. 1.(10) ΕΕ L 183 της 29.6.1989, σ. 1.(11) ΕΕ L 196 της 26.7.1990, σ. 1· οδηγία όπως τροποποιήθηκε τελευταία από την οδηγία 1999/38/ΕΚ (ΕΕ L 138 της 1.6.1999, σ. 66).ΠΑΡΑΡΤΗΜΑΣημείο 29 - Καρκινογόνες ουσίες: κατηγορία 2>ΘΕΣΗ ΠΙΝΑΚΑ>Σημείο 30 - Μεταλλαξιογόνες ουσίες: κατηγορία 2>ΘΕΣΗ ΠΙΝΑΚΑ>Σημείο 31 - Ουσίες τοξικές για την αναπαραγωγή: κατηγορία 2>ΘΕΣΗ ΠΙΝΑΚΑ>


Avis juridique important

|

31979L0032

Δεύτερη οδηγία 79/32/ΕΟΚ του Συμβουλίου της 18ης Δεκεμβρίου 1978 περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών

Επίσημη Εφημερίδα αριθ. L 010 της 16/01/1979 σ. 0008 - 0010 Φινλανδική ειδική έκδοση: Κεφάλαιο 9 τόμος 1 σ. 0080  Ελληνική ειδική έκδοση: Κεφάλαιο 09 τόμος 1 σ. 0106  Σουηδική ειδική έκδοση: Κεφάλαιο 9 τόμος 1 σ. 0080  Ισπανική ειδική έκδοση: Κεφάλαιο 09 τόμος 1 σ. 0111  Πορτογαλική ειδική έκδοση : Κεφάλαιο 09 τόμος 1 σ. 0111

ΔΕΥΤΕΡΗ ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1978 περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 99 και 100,  την οδηγία 72/464/ΕΟΚ του Συμβουλίου της 19ης Δεκεμβρίου 1972 περί των φόρων, πλην των φόρων κύκλου εργασιών οι οποίοι επιβαρύνουν την κατανάλωση των επεξεργασμένων καπνών(1), όπως ετροποποιήθη από τις οδηγίες 74/318/ΕΟΚ(2), 75/786/ΕΟΚ(3), 76/911/ΕΟΚ(4)  και 77/805/ΕΟΚ(5),  την πρόταση της Επιτροπής(6),  τη γνώμη της συνελεύσεως(7),  τη γνώμη της Οικονομικής και Κοινωνικής Επιτροπής(8),  Εκτιμώντας:  ότι υφίστανται πολλά είδη επεξεργασμένων καπνών τα οποία διαφορoποιούνται μεταξύ τους λόγω των χαρακτηριστικών τους και λόγω των χρήσεων για τις οποίες προορίζονται- ότι πρέπει να καθορισθούν αυτά τα διάφορα είδη επεξεργασμένου καπνού- ότι για οικονομικούς λόγους, πρέπει να προβλεφθούν μεταβατικές παρεκκλίσεις για ορισμένα Κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Για την εφαρμογή του άρθρου 3 παράγραφος 2 της οδηγίας 72/464/ΕΟΚ, θεωρούνται ως επεξεργασμένα καπνά:  α) τα πούρα και τα σιγαρίλλος,  β) τα σιγαρέττα,  γ) ο καπνός καπνίσματος δ) ο καπνός αναρροφήσεως,  ε) ο καπνός μασήματος,  όπως ορίζονται στα άρθρα 2 έως 6.  2. Χωρίς να θίγονται οι ήδη θεσπισθείσες κοινοτικές διατάξεις, οι αναφερόμενοι στα άρθρα 2 έως 6 ορισμοί δεν προδικάζουν τον καθορισμό των φορολογικών συστημάτων ή των επιπέδων φορολογήσεως που εφαρμόζονται στις διάφορες ομάδες προϊόντων που αναφέρονται  στους ορισμούς αυτούς.   Άρθρο 2  Θεωρούνται πούρα ή σιγαρίλλος, αν είναι δυνατό να καπνίζονται ως έχουν:  1. οι κύλινδροι καπνού που αποτελούνται από φυσικό καπνό- 2. οι κύλινδροι καπνού που είναι εφοδιασμένοι με εξωτερικό περιτύλιγμα από φυσικό καπνό- 3. οι κύλινδροι καπνού που φέρουν εξωτερικό περίβλημα στο κανονικό χρώμα των πούρων και ένα υποπερίβλημα, και τα δύο αποτελούμενα από καπνό της κλάσεως 24.02 E του κοινού δασμολογίου, όταν τουλάχιστο το 60% του βάρους των μορίων καπνού έχουν πλάτος και  μήκος μεγαλύτερο των 1,75 χιλιοστόμετρων και όταν το περίβλημα έχει τοποθετηθεί ελικοειδώς με μία ελάχιστη οξεία γωνία 30 μοιρών εν σχέσει με τον κατά μήκος του πούρου άξονα- 4. οι κύλινδοι καπνού που φέρουν εξωτερικό περίβλημα στο κανονικό χρώμα των πούρων από ανακατεργασμένο καπνό της κλάσεως 24.02 E του κοινού δασμολογίου, όταν η κατά μονάδα μάζα τους χωρίς φίλτρο ή απόληξη είναι ίση ή μεγαλύτερη των 2,3 γραμμαρίων και αν  το 60% τουλάχιστον του βάρους των μορίων καπνού έχουν πλάτος και μήκος μεγαλύτερο των 1,75 χιλιοστόμετρων και η περίμετρός τους επί του ενός τρίτου τουλάχιστον του μήκους τους είναι ίση ή μεγαλύτερη των 34 χιλιοστόμετρων.   Άρθρο 3  1. Θεωρούνται σιγαρέττα οι κύλινδροι καπνού που μπορούν να καπνίζονται ως έχουν και οι οποίοι δεν είναι πούρα ή σιγαρίλλος κατά την έννοια του άρθρου 2.  2. Ένας κύλινδρος, όπως αναφέρεται στην παράγραφο 1, θεωρείται, για τους σκοπούς εφαρμογής του ειδικού φόρου καταναλώσεως, ότι αποτελεί δύο σιγαρέττα όταν το μήκος του, μη συμπεριλαμβανομένων φίλτρου και απολήξεως, είναι μεγαλύτερο των 9 εκατοστομέτρων  χωρίς να υπερβαίνει τα 18 εκατοστόμετρα, ότι αποτελεί τρία σιγαρέττα όταν το μήκος του, μη συμπεριλαμβανόμενων του φίλτρου και της απολήξεως, είναι μεγαλύτερο των 18 εκατοστόμετρων χωρίς να υπερβαίνει τα 27 εκατοστόμετρα και ούτω καθ' εξής.   Άρθρο 4  Θεωρείται καπνός καπνίσματος:  1. ο κομμένος ή κατ' άλλο τρόπο τεμαχισμένος καπνός, σε ορμαθό ή συμπιεσμένος σε πλάκες, ο οποίος μπορεί να καπνισθεί χωρίς να υποστεί μεταγενέστερη μεταποίηση- 2. τα συσκευασμένα υπολείμματα καπνού για λιανική πώληση, τα οποία δεν εμπίπτουν στα άρθρα 2 και 3 και τα οποία μπορούν να καπνισθούν.   Άρθρο 5  Θεωρείται ως καπνός μασήματος ο καπνός σε κυλίνδρους, σε ράβδους, σε ιμάντες, σε κύβους ή σε πλάκες, ο οποίος είναι συσκευασμένος για τη λιανική πώληση, ειδικά παρασκευασμένος για μάσηση αλλά όχι για κάπνισμα.   Άρθρο 6  Θεωρείται ως καπνός αναρροφήσεως ο καπνός σε σκόνη ή σε κόκκους, ειδικά παρασκευασμένος για αναρρόφηση αλλά όχι για κάπνισμα.   Άρθρο 7  1. Εξομοιούνται με τα πούρα και σιγαρίλλος τα προϊόντα που αποτελούνται μερικώς από άλλες ουσίες πλην του καπνού, αλλά που ανταποκρίνονται στα λοιπά κριτήρια του άρθρου 2, υπό την προϋπόθεση, εν τούτοις, ότι τα προϊόντα αυτά φέρουν:  - περίβλημα από φυσικό καπνό,  - περίβλημα και υποπερίβλημα από καπνό και τα δύο ανακατεργασμένο καπνό,  - περίβλημα από ανακατεργασμένο καπνό.  2. Εξομοιούνται με τα σιγαρέττα και με τον καπνό για κάπνισμα τα προϊόντα τα αποτελούμενα αποκλειστικώς ή μερικώς από ουσίες άλλες πλην του καπνού, αλλά τα οποία ανταποκρίνονται στα λοιπά κριτήρια των άρθρων 3 ή 4.  Κατά παρέκκλιση του πρώτου εδαφίου, τα προϊόντα που δεν περιέχουν καπνό δεν θεωρούνται ως επεξεργασμένος καπνός εφ' όσον προορίζονται αποκλειστικώς για ιατρική χρήση.  3. Εξομοιούνται με τον καπνό μασήματος και με τον καπνό αναρροφήσεως τα προϊόντα τα αποτελούμενα μερικώς από άλλες ουσίες εκτός του καπνού, αλλά τα οποία ανταποκρίνονται στα κριτήρια των άρθρων 5 ή 6.   Άρθρο 8  1. Κατά παρέκκλιση του άρθρου 2, παρέχεται η άδεια στην Ομοσπονδιακή Δημοκρατία της Γερμανίας να εξομοιώνει με τα πούρα, αφ' ενός τους κυλίνδρους καπνού που δεν φέρουν υποπερίβλημα και των οποίων το περίβλημα έχει τοποθετηθεί ελικοειδώς με  γωνία μικρότερη των 30 μοιρών εν σχέσει με τον κατά μήκος του πούρου άξονα, αλλά των οποίων τα υπόλοιπα χαρακτηριστικά ανταποκρίνονται στους όρους τους προβλεπόμενους στο άρθρο 2 σημείο 3 και αφ' ετέρου, τους κυλίνδρους καπνού των οποίων η περίμετρος  δεν είναι ίση ή μεγαλύτερη των 34 χιλιοστομέτρων επί του ενός τρίτου τουλάχιστο του μήκους τους, αλλά των οποίων τα λοιπά χαρακτηριστικά ανταποκρίνονται στους όρους τους προβλεπόμενους στο άρθρο 3 σημείο 4.  2. Κατά παρέκκλιση του άρθρου 2 περίπτωση 3, παρέχεται η άδεια στη Δανία να εξομοιώνει στους κυλίνδρους καπνού με τα πούρα, εφ' όσον το 60% τουλάχιστο του βάρους των μορίων καπνού έχουν πλάτος και μήκος μεγαλύτερα των 1,19 χιλιοστόμετρων χωρίς να  υπερβαίνουν τα 1,75 χιλιοστόμετρα, αλλά των οποίων τα υπόλοιπα χαρακτηριστικά ανταποκρίνονται στους όρους τους προβλεπόμενους στο άρθρο 2 περίπτωση 3.  3. Κατά παρέκκλιση του άρθρου 3 παράγραφος 2, παρέχεται η άδεια στη Δανία να θεωρεί ένα σιγαρέττο ανώτατου μήκους 10 εκατοστομέτρων μη συμπεριλαμβανόμενων του φίλτρου και της απολήξεως, ως ένα μόνο σιγαρέττο.  4. Κατά τη λήξη της δεύτερης φάσεως εναρμονίσεως των διαρθρώσεων ειδικού φόρου καταναλώσεως επί των επεξεργασμένων καπνών που καθορίζεται από την οδηγία 77/805/ΕΟΚ και το αργότερο στις 31 Δεκεμβρίου 1981, τα Κράτη μέλη τα αναφερόμενα στις παραγράφους 1,  2 και 3 καταργούν τις προβλεπόμενες σχετικά παρεκκλίσεις.   Άρθρο 9  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο την 1 Ιανουαρίου 1980. Ενημερώνουν σχετικώς αμέσως την Επιτροπή.  2. Η Δανία δύναται να μη θέσει σε εφαρμογή την παρούσα οδηγία στην Γροιλανδία.  3. Τα Κράτη μέλη κοινοποιούν στην Επιτροπή το κείμενο των ουσιαστικών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.   Άρθρο 10  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 18 Δεκεμβρίου 1978.  Για το Συμβούλιο Ο Πρόεδρος H.-D. GENSCHER  (1) ΕΕ αριθ. Ν 303 της 31. 12. 1972, σ. 1.  (2) ΕΕ αριθ. Ν 180 της 3. 7. 1974, σ. 30.  (3) EΕ αριθ. Ν 330 της 24. 12. 1975, σ. 51.  (4) ΕΕ αριθ. Ν 354 της 24. 12. 1976, σ. 33.  (5) ΕΕ αριθ. Ν 338 της 28. 12. 1977, σ. 22.  (6) ΕΕ αριθ. Α 72 της 27. 6. 1974, σ. 15.  (7) ΕΕ αριθ. Α 155 της 9. 12. 1974, σ. 73.  (8) ΕΕ αριθ. Α 125 της 16. 10. 1974, σ. 38.


title: Οδηγία 79/40/ΕΟΚ του Συμβουλίου της 18ης Δεκεμβρίου 1978 περί δεκάτης τροποποιήσεως της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που δύνανται να χρησιμοποιούνται στα τρόφιμα

text:
     254
                                      Επίσημη Εφημερίδα τών Ευρωπαϊκών Κοινοτήτων
    379L0040
       ρι . N 13/50                   Επίσημη Εφημερίδα τών Εύρωπαΐκών Κοινοτήτων                                19 1 79
                                              ΟΔΗΓΙΑ ΤΟΥ ΣΥΜΒΟΥΛΙΟΥ
                                                 τής 18ης Δεκεμβρίου 1978
                  περί δεκάτης τετάρτης τροποποιήσεως τής όδηγίβς 64/54/ΕΟΚ «περί προσεγγίσεως τών
                 νομοθεσιών των Κρατών Μελών σχετικά μέ τά συντηρητικά πού δύνανται νά χρησιμο
                                                  ποιούνται στά τρόφιμα»
                                                       (79/40/ΕΟΚ)
   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                       οτι, δύναται έν τούτοις νά άποδειχθεΐ άναγκαΐο νά πε
   Έχοντας ύπόψη :                                               ριληφθεί ή θειαβενζαδόλη μεταγενέστερα σέ μιά γενι
                                                                 κότερη κοινοτική ρύθμιση , σχετικά μέ τήν επιφα
                                                                νειακή έπεξεργασία τών φρούτων
   τή συνθήκη περί ιδρύσεως τής Εύρωπαϊκής Οικονομι
   κής Κοινότητας, καί ιδίως τό άρθρο 100,                      δτι άρμόζει ώς έκ τούτου, έπί τού παρόντος, γιά νά μήν
   τήν πρόταση τής 'Επιτροπής ί1),                              προεξοφληθεί ή φύση καί ή έκταση μιας τέτοιας μελ
                                                                λοντικής ρυθμίσεως, νά παραταθεί καί πάλι ή προθε
   τή γνώμη τής Συνελεύσεως (2),                                σμία πού καθορίστηκε γιά τή χρήση τής θειαβενζαδό
                                                                λης,
   τή γνώμη τής Οικονομικής καί Κοινωνικής Επι
  τροπής (3),                                                   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ·
    Εκτιμώντας:                                                                         Αρθρο 1
  οτι ή όδηγία 64/54/ΕΟΚ τοΰ Συμβουλίου τής 5ης                 Στόν άριθμό E 233 ύπό γ) τοϋ τμήματος I τοϋ παραρτή
  Νοεμβρίου 1963 περί προσεγγίσεως τών νομοθεσιών               ματος τής όδηγίας 64/54/ΕΟΚ ή ήμερομηνία τής 1ης
  τών Κρατών Μελών σχετικά μέ τά συντηρητικά πού                 Ιανουαρίου 1979 άντικαθίσταται άπό τήν « 1η 'Ιουλίου
  δύνανται νά χρησιμοποιούνται στά τρόφιμα(4), όπως
 τροποποιήθηκε τελευταία άπό τήν όδηγία 78/ 145
  ΕΟΚ 0, καί ίδίως άπό τήν όδηγία 76/629/ΕΟΚ (6),                                       Αρθρο 2
 προβλέπει τή χρησιμοποίηση προσωρινά, μέχρι τής
  1ης 'Ιανουαρίου 1979, τής θειαβενζαδόλης σέ παραμέ          Τά Κράτη Μέλη θέτουν σέ ισχύ τίς άναγκαιες νομοθε
 νον ποσοστό κατ' άνώτατο όριο 6 χιλιοστόγραμμα άνά            τικές, κανονιστικές καί διοικητικές διατάξεις γιά νά
 χιλιόγραμμο στήν περίπτωση τών έσπεριδοειδών καί 3            εναρμονισθούν μέ τήν παρούσα όδηγία άπό τήν 1η
 χιλιοστόγραμμα άνά χιλιόγραμμο στήν περίπτωση τών              Ιανουαρίου 1979 καί πληροφοροΰν περί τούτου άμέ
 μπανανών                                                      σως τήν ' Επιτροπή .
 ότι, άπό τοξικολογικής άπόψεως, ή χρησιμοποίηση                                       "Αρθρο 3
 τής θειαβενζαδόλης στήν έπιφάνεια τών φρούτων αυ              H παρούσα όδηγία άπευθύνεται στά Κράτη Μέλη.
 τών σέ ποσότητες πού καταλήγουν στά άνωτέρω παρα
 μένοντα ποσοστά κατ' άνώτατο δριο έπί όλοκλήρου               Έγινε στίς Βρυξέλλες, στίς 18 Δεκεμβρίου 1978.
 φρούτου μπορεί νά γίνει άποδεκτή *
                                                                                Για τό Συμβούλιο
 δτι ή πείρα πού άποκτήθηκε κατά τή χρησιμοποίηση
 τής θειαβενζαδόλης άπέδειξε δτι ή διατήρηση τών πο                                            Ό Πρόεδρος
 σοστών αυτών δικαιολογείται άπό τεχνικής άπόψεως·                                                 J. ERTL
O EE άριθ. A 247 τής 18.10.1978, σ. 8.
(2) EE άριθ. A 6 τής 8.1.1979, σ. 63.
( ) Γνώμη έκφρασθείσα τήν 29/30 Νοεμβρίου 1978 (μή δημο
     σιευθείσα είσέτι στήν 'Επίσημη 'Εφημερίδα).
(4) ΕΕ άριθ. 12 τής 27.1.1964, σ. 161/64.
(s) ΕΕ άριθ. N 44 τής 15.2.1978, σ. 23.
(6) ΕΕ άριθ. N 223 τής 16.8.1976, σ. 3.


Avis juridique important

|

31989L0395

Οδηγία 89/395/ΕΟΚ του Συμβουλίου της 14ης Ιουνίου 1989 για την τροποποίηση της οδηγίας 79/112/ΕΟΚ περί προσέγγισης των νομοθεσιών των κρατών μελών σχετικά με την επισήμανση και την παρουσίαση τροφίμων που προορίζονται για τον τελικό καταναλωτή καθώς επίσης και τη διαφήμισή τους

Επίσημη Εφημερίδα αριθ. L 186 της 30/06/1989 σ. 0017 - 0020 Φινλανδική ειδική έκδοση: Κεφάλαιο 15 τόμος 9 σ. 0066  Σουηδική ειδική έκδοση: Κεφάλαιο 15 τόμος 9 σ. 0066

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Ιουνίου 1989 για την τροποποίηση της οδηγίας 79/112/ΕΟΚ περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση τροφίμων που προορίζονται για τον τελικό καταναλωτή καθώς επίσης  και τη διαφήμισή τους ( 89/395/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής^(1 ),  Σε συνεργασία με το Ευρωπαϊκό Κοινοβούλιο^(2 ),  ιΕχοντας υπόψη τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι η οδηγία 79/112/ΕΟΚ^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 86/197/ΕΟΚ^(5 ) προβλέπει σε πολλές περιπτώσεις τη δυνατότητα εθνικών παρεκκλίσεων  ότι θα πρέπει να καταργηθούν οι παρεκκλίσεις αυτές με σκοπό τόσο την ολοκλήρωση της εσωτερικής αγοράς όσο και την καλύτερη ενημέρωση όλων των καταναλωτών στην Κοινότητα  ότι, ειδικότερα, η πείρα που αποκτήθηκε μετά τη θέσπιση της οδηγίας 79/112/ΕΟΚ επιτρέπει την εφαρμογή της στα εστιατόρια, τα νοσοκομεία και τα κυλικεία και σε άλλες παρόμοιες μονάδες ομαδικής εστίασης σε όλη την Κοινότητα  ότι η ημερομηνία ελαχίστης διατηρησιμότητας έχει ήδη αποδειχθεί καλή  ότι, ωστόσο, για μια καλύτερη προστασία της δημόσιας υγείας είναι προτιμητέο ένα αυστηρότερο σύστημα ημερομηνιών στην περίπτωση των εξαιρετικά αλλοιωσίμων τροφίμων από μικροβιολογική  άποψη  ότι σε περίπτωση αμφιβολίας πρέπει να προβλεφθεί μια κοινοτική διαδικασία  ότι αυτή η οδηγία αφορά μόνον την επισήμανση, την παρουσίαση και τη διαφήμιση και όχι το πρόβλημα της έγκρισης ή της απαγόρευσης της επεξεργασίας των τροφίμων ή των συστατικών τους με ιονίζουσα ακτινοβολία  ότι, ωστόσο, και χωρίς να προδικάζεται ενδεχόμενη κοινοτική απόφαση επί της ουσίας, πρέπει από τώρα να αναγνωρισθεί στον καταναλωτή το δικαίωμα να γνωρίζει αν ένα  τρόφιμο έχει υποστεί επεξεργασία με ιονίζουσες ακτινοβολίες, εφόσον αυτό επιτρέπεται  ότι, για το λόγο αυτό, πρέπει να προβλέπεται ότι πάνω σε κάθε τρόφιμο που έχει υποστεί παρόμοια επεξεργασία πρέπει να αναγράφεται σχετική ειδοποίηση  ότι, ωστόσο,  ειδικές διατάξεις σχετικές με σύνθετα τρόφιμα που περιέχουν κάποιο συστατικό που έχει προηγουμένως υποστεί επεξεργασία με ιονίζουσες ακτινοβολίες θα θεσπισθούν μόνον κατά τη θέσπιση κανόνων που θα ρυθμίζουν αυτήν την κατεργασία  ότι, προκειμένου να διευκολυνθούν οι συναλλαγές μεταξύ των κρατών μελών, μπορεί να προβλεφθεί ότι σε ένα στάδιο πριν από των πώληση στον τελικό καταναλωτή στην εξωτερική συσκευασία αναφέρονται μόνο τα ουσιώδη στοιχεία και ότι ορισμένες υποχρεωτικές  ενδείξεις που πρέπει να συνοδεύουν ένα προσυσκευασμένο τρόφιμο αναγράφονται μόνο στα σχετικά εμπορικά έγγραφα  ότι σε όλες τις περιπτώσεις κατά τις οποίες το Συμβούλιο αναθέτει στην Επιτροπή αρμοδιότητες για την εκτέλεση κανόνων που έχουν θεσπισθεί στον τομέα των τροφίμων, θα πρέπει να προβλέπεται μια διαδικασία που να καθιερώνει στενή συνεργασία μεταξύ των  κρατών μελών και της Επιτροπής στα πλαίσια της μόνιμης επιτροπής τροφίμων, που έχει συσταθεί με την απόφαση 69/414/ΕΟΚ^(6 ),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1 Η οδηγία 79/112/ΕΟΚ τροποποιείται ως εξής :   1 . ^Ο τίτλος της οδηγίας αντικαθίσταται από το ακόλουθο κείμενο :  "Οδηγία του Συμβουλίου της 18ης Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων ".   2 . ^Στο άρθρο 1, η παράγραφος 2 αντικαθίσταται από το ακόλουθο κείμενο :  "2 .  Η παρούσα οδηγία εφαρμόζεται επίσης και στα τρόφιμα που προορίζονται να παραδοθούν στα εστιατόρια, νοσοκομεία, κυλικεία και άλλες παρόμοιες μονάδες ομαδικής εστίασης εφεξής καλούμενες "μονάδες ομαδικής εστίασης "".   3 . ^Στο άρθρο 1 παράγραφος 3 στοιχείο β ), οι όροι "στον τελικό καταναλωτή" αντικαθίσταται από τους όρους "στον τελικό καταναλωτή και στις μονάδες ομαδικής εστίασης ".    4 . ^Στο άρθρο 2 παράγραφος 1, το στοιχείο β ) αντικαθίσταται από το ακόλουθο κείμενο :  "β ) ^με την επιφύλαξη των κοινοτικών διατάξεων σχετικά με τα φυσικά μεταλλικά νερά και με τα τρόφιμα ειδικής διατροφής, να αποδίδει σε τρόφιμο ιδιότητες πρόληψης, αγωγής και θεραπείας οποιασδήποτε ανθρώπινης ασθένειας ή να επικαλείται τις ιδιότητες  αυτές ."  5 . ^Στο άρθρο 3 παράγραφος 1, το σημείο 4 αντικαθίσταται από το ακόλουθο κείμενο :  "4 .^ Την ημερομηνία ελάχιστης διατηρησιμότητας ή, στην περίπτωση των τροφίμων που είναι μικροβιολογικώς εξαιρετικά αλλοιώσιμα, την τελική ημερομηνία ανάλωσης  ".   6 . ^Στο άρθρο 4 προστίθεται η ακόλουθη παράγραφος :  "3 .^ Οι κοινοτικές διατάξεις που αναφέρονται στις παραγράφους 1 και 2 θεσπίζονται σύμφωνα με τη διαδικασία που προβλέπεται στο άρθρο 17 ."  7 . ^Στο άρθρο 5 παράγραφος 1, οι όροι "στον τελικό καταναλωτή" αντικαθίστανται από τους όρους "στον τελικό καταναλωτή και στις μονάδες ομαδικής εστίασης ".   8 . ^Στο άρθρο 5 παράγραφος 3 προστίθεται το ακόλουθο κείμενο :  "Σε όλα τα τρόφιμα τα οποία έχουν υποστεί επεξεργασία με ιονίζουσα ακτινοβολία πρέπει να αναγράφεται μία από τις εξής ειδοποιήσεις :  - στα ισπανικά :  "irradiado" ή "tratado con radiacion ionizante",  - στα δανικά :  "bestralet /. . ." ή "stralekonservaret" η "behandlet med ioniserende straling" ή "konserveret med ioniserende straling" - στα γερμανικά :  "bestrahlt" η "mit ionisierenden Strahlen behandelt",  - στα ελληνικά :  "επεξεργασμένο με ιονίζουσα ακτινοβολία" ή "ακτινοβολημένο",  - στα αγγλικά :  "irradiated" η "treated with ionizing radiation",  - στα γαλλικά :  "traite par rayonnements ionisants" η "traite par ionisation",  - στα ιταλικά :  "irradiato" η "trattato con radiazioni ionizzanti",  - στα ολλανδικά :  "doorstraald" η "door bestraling behandeld" η "met ioniserende stralen behandeld",  - στα πορτογαλικά :  "irradiado" η "tratado por irradiacao" η "tratado por radiacao ionizante "."  9 . ^Στο άρθρο 6 παράγραφος 5 στοιχείο β ), η πρώτη περίπτωση αντικαθίσταται από το ακόλουθο κείμενο :  "- τα συστατικά που ανήκουν σε μία από τις κατηγορίες του παραρτήματος Ι και υπεισέρχονται στη σύνθεση άλλου τροφίμου είναι δυνατόν να αναφέρονται μόνο με το όνομα της κατηγορίας αυτής . Τροποποιήσεις του πίνακα κατηγοριών που αναφέρονται στο παράρτημα Ι  μπορούν να γίνονται με τη διαδικασία του άρθρου 17 ,".  10 . ^Στο άρθρο 6 παράγραφος 5 στοιχείο β ), η τρίτη περίπτωση συμπληρώνεται με την ακόλουθη πρόταση :  "οι κοινοτικές αυτές διατάξεις θεσπίζονται με την διαδικασία του άρθρου 17 ".  11 . ^Στο άρθρο 6 παράγραφος 5 στοιχείο β ), η τέταρτη περίπτωση αντικαθίσταται από το ακόλουθο κείμενο :  "- οι ειδικές κοινοτικές διατάξεις που θα διέπουν την αναγραφή ειδοποίησης για την επεξεργασία ενός συστατικού με ιονίζουσες ακτινοβολίες θα θεσπιστούν αργότερα σύμφωνα με το άρθρο 100^Α της συνθήκης ." 12 . ^Στο άρθρο 6 παράγραφος 6 προστίθεται το ακόλουθο εδάφιο :  "Οι κοινοτικές διατάξεις που αναφέρονται στην παρούσα παράγραφο θεσπίζονται με τη διαδικασία του άρθρου^17 ." 13 . ^Στο άρθρο 7 παράγραφος 3 προστίθεται το ακόλουθο εδάφιο :  "Οι κοινοτικές διατάξεις που αναφέρονται στην παρούσα παράγραφο θεσπίζονται με τη διαδικασία του άρθρου^17 ." 14 . ^Στο άρθρο 8, η παράγραφος 4 αντικαθίσταται από το ακόλουθο κείμενο :  "4 .  ιΟταν ένα στερεό τρόφιμο παρουσιάζεται μέσα σε υγρό καλύψεως, στην επισήμανση αναγράφεται και το καθαρό στραγγισμένο βάρος του τροφίμου αυτού .  Κατά την έννοια της παρούσας παραγράφου ως υγρό καλύψεως νοείται ένα από τα κατωτέρω προϊόντα, ενδεχομένως σε μείγματα μεταξύ τους και σε κατεψυγμένη ή υπερκατεψυγμένη κατάσταση, εφόσον το υγρό δεν αποτελεί παρά απλή προσθήκη σε σχέση με τα βασικά  στοιχεία του παρασκευάσματος αυτού και δεν αποτελεί συνεπώς ουσιαστικό παράγοντα για την αγορά : νερό, υδατικά διαλύματα αλάτων, άλμη, υδατικά διαλύματα βρώσιμων οξέων, ξίδι, υδατικά διαλύματα σακχάρων, υδατικά διαλύματα άλλων γλυκαντικών ουσιών ή υλών,  χυμοί φρούτων ή λαχανικών στην περίπτωση φρούτων ή λαχανικών .  Η απαρίθμηση αυτή μπορεί να συμπληρωθεί με τη διαδικασία που προβλέπεται στο άρθρο 17 .  Οι μέθοδοι ελέγχου του καθαρού στραγγισμένου βάρους καθορίζονται με τη διαδικασία του άρθρου 17 ." 15. ^Στο άρθρο 8 προστίθεται η ακόλουθη παράγραφος :  "7 .  Οι κοινοτικές διατάξεις που αναφέρονται στην παράγραφο 1 δεύτερο εδάφιο, στην παράγραφο 2 στοιχεία β ) και δ ) και στην παράγραφο 5 δεύτερο εδάφιο θεσπίζονται με τη διαδικασία του άρθρου 17 ." 16 . ^Στο άρθρο 9 παράγραφος 2, το δεύτερο και τρίτο εδάφιο διαγράφονται .  17 . ^Στο άρθρο 9, η παράγραφος 5 αντικαθίσταται από το ακόλουθο κείμενο :  "5 .  Μέχρι τις 31 Δεκεμβρίου 1992 τα κράτη μέλη δύνανται να επιτρέπουν στην επικράτειά τους να εκφράζεται η περίοδος ελάχιστης διατηρησιμότητας κατά διαφορετικό τρόπο και όχι με την ημερομηνία ελάχιστης διατηρησιμότητας .  Χωρίς να θίγεται η πληροφόρηση που προβλέπεται στο άρθρο 22, τα κράτη μέλη ανακοινώνουν στην Επιτροπή και στα λοιπά κράτη μέλη κάθε μέτρο που λαμβάνουν δυνάμει της παρούσας παραγράφου ." 18 . ^Στο άρθρο 9, η παράγραφος 6 αντικαθίσταται από το ακόλουθο κείμενο :  "6 .  Με την επιφύλαξη των κοινοτικών διατάξεων σχετικά με άλλες ενδείξεις ημερομηνίας, η ένδειξη της ημερομηνίας διατηρησιμότητας δεν απαιτείται :  - για τα νωπά φρούτα και λαχανικά, στα οποία περιλαμβάνονται και οι πατάτες, και τα οποία δεν έχουν αποφλοιωθεί, κοπεί ή υποστεί παρόμοια επεξεργασία . Η παρέκκλιση αυτή δεν εφαρμόζεται στους βλαστάνοντες σπόρους και στα παρόμοια προϊόντα όπως τα φύτρα ψυχανθών,  - για τους οίνους, τα vins de liqueur, τους αφρώδεις οίνους, τους αρωματικούς οίνους και τα παρόμοια προϊόντα που προέρχονται από διάφορα φρούτα εκτός από το σταφύλι, καθώς και για τα ποτά των κωδικών ΣΟ 2206^00^91, 2206^00^93 και 2206^00^99 που  παράγονται από σταφύλι ή γλεύκος σταφυλιού,  - για τα ποτά με κατ' όγκον περιεκτικότητα σε αλκοόλη τουλάχιστον 10 %,  - για τα μη αλκοολούχα αναψυκτικά, χυμούς φρούτων, νέκταρ φρούτων και τα αλκοολούχα ποτά που είναι συσκευασμένα σε ιδιαίτερα δοχεία χωρητικότητας άνω των 5 λίτρων και τα οποία πρόκειται να διατεθούν σε μονάδες ομαδικής εστίασης,  - για τα προϊόντα αρτοποιίας και ζαχαροπλαστικής τα οποία, από τη φύση τους καταναλώνονται συνήθως μέσα σε είκοσι τέσσερις ώρες από την παρασκευή τους,  - για το ξίδι,  - για το μαγειρικό άλας,  - για τα σάκχαρα σε στερεά μορφή,  - για τα σακχαρώδη προϊόντα που αποτελούνται σχεδόν αποκλειστικά από αρωματισμένα ή/και χρωματισμένα σάκχαρα,  - για τις τσίκλες και τα παρόμοια προϊόντα για μάσημα,  - για τις ατομικές μερίδες παγωτών ." 19 . ^Προστίθεται το ακόλουθο άρθρο :  "ιΑρθρο 9α 1 .  Στην περίπτωση των τροφίμων που είναι μικροβιολογικώς εξαιρετικά αλλοιώσιμα και τα οποία για το λόγο αυτό ενδέχεται ύστερα από σύντομο χρονικό διάστημα, να αποτελέσουν άμεσο κίνδυνο για την ανθρώπινη υγεία η ημερομηνία ελάχιστης διατήρησης  αντικαθίσταται από την ημερομηνία μέχρι την οποία επιτρέπεται η ανάλωση .  2 .  Πριν από την ημερομηνία πρέπει να αναγράφεται η ένδειξη :  - στα ισπανικά : "fecha de caducidad",  - στα δανικά : "sidste anvendelsesdato",  - στα γερμανικά : "verbrauchen bis",  - στα ελληνικά : ''ανάλωση μέχρι",  - στα αγγλικά : "use by",  - στα γαλλικά : "a consommer jusqu'au",  - στα ιταλικά : "da consumarsi entro",  - στα ολλανδικά : "Te gebruiken tot",  - στα πορτογαλικά : "a consumir ate ".  Μετά την ένδειξη ακολουθεί :  - είτε η ίδια η ημερομηνία,  - είτε ένδειξη η οποία παραπέμπει στο σημείο της ετικέτας όπου αναγράφεται η ημερομηνία .  Τα στοιχεία αυτά ακολουθούνται από περιγραφή των συνθηκών διατήρησης οι οποίες πρέπει να τηρηθούν .  3 .  Η ημερομηνία αναγράφεται ευκρινώς και συνίσταται κατά σειρά από την ημερά, το μήνα και ενδεχομένως το έτος .  4 .  Σε ορισμένες περιπτώσεις είναι δυνατόν να αποφασίζεται, με τη διαδικασία του άρθρου 17, αν πληρούνται οι προϋποθέσεις της παραγράφου^1 ." 20 . ^Στο άρθρο 10 παράγραφος 2 προστίθεται το ακόλουθο εδάφιο :  "Οι κοινοτικές διατάξεις που αναφέρονται στην παρούσα παράγραφο θεσπίζονται με τη διαδικασία που προβλέπεται στο άρθρο 17 ." 21 . ^Το άρθρο 11 αντικαθίσταται από το ακόλουθο κείμενο :  "ιΑρθρο 11 1 . ^α ) ^ιΟταν τα τρόφιμα είναι προσυσκευασμένα, οι ενδείξεις που προβλέπονται στο άρθρο 3 και το άρθρο 4 παράγραφος 2 αναγράφονται πάνω στην προσυσκευασία ή σε μια ετικέτα συνδεδεμένη με αυτή .  β ) ^Κατά παρέκκλιση του στοιχείου α ) και με την επιφύλαξη των κοινοτικών διατάξεων σχετικά με τις ονομαστικές ποσότητες, όταν τα προσυσκευασμένα τρόφιμα :  - προορίζονται μεν για τον τελικό καταναλωτή αλλά διατίθενται στο εμπόριο σε στάδιο που προηγείται της πώλησης στον τελικό καταναλωτή και όταν το στάδιο αυτό δεν είναι η πώληση σε μονάδα ομαδικής εστίασης,  - προορίζονται να παραδοθούν στις μονάδες ομαδικής εστίασης προκειμένου να παρασκευασθούν, να μεταποιηθούν, να τεμαχισθούν ή να πωληθούν,  οι ενδείξεις που προβλέπονται στο άρθρο 3 και στο άρθρο 4 παράγραφος 2 είναι δυνατόν να αναγράφονται μόνο στα σχετικά με τα τρόφιμα αυτά εμπορικά έγγραφα εφόσον εξασφαλισθεί ότι τα έγγραφα αυτά, που θα περιλαμβάνουν όλες τις αναγραφόμενες στην ετικέτα  ενδείξεις, είτε θα συνοδεύουν τα τρόφιμα στα οποία αναφέρονται είτε θα αποστέλλονται ταυτόχρονα ή πριν από την παράδοσή τους .  γ ) ^Στις περιπτώσεις που ορίζονται στο στοιχείο β ), οι ενδείξεις που προβλέπονται στο άρθρο 3 παράγραφος 1 σημεία 1, 4 και 6 καθώς και ενδεχομένως η ένδειξη που προβλέπει το άρθρο^9α αναγράφονται επίσης στην εξωτερική συσκευασία εντός της οποίας προσφέρονται τα τρόφιμα στο εμπόριο .  2 .  Οι ενδείξεις αυτές πρέπει να είναι εύκολα κατανοητές και να αναγράφονται σε εμφανή θέση και με τέτοιο τρόπο ώστε να είναι ευδιάκριτες, ευανάγνωστες και ανεξίτηλες .  Δεν πρέπει με κανένα τρόπο να σκεπάζονται, να κρύβονται ή να διαχωρίζονται από άλλες ενδείξεις ή εικόνες .  3 . ^α ) ^Οι ενδείξεις του άρθρου 3 παράγραφος 1 σημεία 1, 3, 4 και 9 πρέπει να ευρίσκονται στο ίδιο οπτικό πεδίο .  Η υποχρέωση αυτή είναι δυνατόν να επεκταθεί και στις ενδείξεις που προβλέπονται στο άρθρο 4 παράγραφος 2  β ) ^εντούτοις, για τις υάλινες φιάλες που προορίζονται να επαναχρησιμοποιηθούν και στις οποίες αναγράφεται με ανεξίτηλο τρόπο μία από τις ενδείξεις που αναφέρονται στο στοιχείο α ), η υποχρέωση αυτή δεν θα εφαρμόζεται για ένα χρονικό διάστημα δέκα ετών  από την κοινοποίηση της παρούσας οδηγίας .  4 .  Στην περίπτωση των υαλίνων φιαλών που προορίζονται να ξαναχρησιμοποιηθούν, οι οποίες φέρουν ανεξίτηλες ενδείξεις και οι οποίες λόγω του γεγονότος αυτού δεν φέρουν ούτε ετικέτα ούτε δακτύλιο ούτε ετικέτα λαιμού, καθώς και των συσκευασιών ή δοχείων  των οποίων η μέγιστη πλευρά έχει επιφάνεια μικρότερη από 10^cm 2, πρέπει να αναγράφονται μόνο οι ενδείξεις που απαριθμούνται στο άρθρο 3 παράγραφος 1 σημεία 1, 3 και 4 .  Η παράγραφος 3 στοιχείο α ) δεν εφαρμόζεται στην περίπτωση αυτή .  5 .  Τα κράτη μέλη δύνανται να μην απαιτούν, έως τις 31 Δεκεμβρίου 1996, την αναγραφή της ημερομηνίας ελάχιστης διατηρησιμότητας ή της ημερομηνίας μέχρι την οποία επιτρέπεται η ανάλωση στην περίπτωση των φιαλών που αναφέρονται στην παράγραφο^4 .  6 .  Η Ιρλανδία, οι Κάτω Χώρες και το Ηνωμένο Βασίλειο μπορούν να προβλέψουν παρεκκλίσεις από το άρθρο 3 παράγραφος 1 και από το παρόν άρθρο παράγραφος 3 στοιχείο α ) για το γάλα και τα γαλακτοκομικά προϊόντα τα οποία συσκευάζονται σε υάλινες φιάλες οι  οποίες πρόκειται να χρησιμοποιηθούν εκ νέου .  7 .  Τα κράτη μέλη ανακοινώνουν στην Επιτροπή κάθε μέτρο που λαμβάνουν δυνάμει των παραγράφων 5 ή 6 ." 22 . ^Στο άρθρο 12 πρώτο εδάφιο, οι όροι "στον τελικό καταναλωτή" αντικαθίστανται από τους όρους "στον τελικό καταναλωτή και στις μονάδες ομαδικής εστίασης ".  23 . ^Στο άρθρο 12 δεύτερο εδάφιο, ο όρος "του καταναλωτή" αντικαθίσταται από τον όρο "του αγοραστή ".  24 . ^Το άρθρο 17 αντικαθίσταται από το ακόλουθο κείμενο :  "ιΑρθρο 17 Σε περίπτωση αναφοράς στη διαδικασία που ορίζεται στο παρόν άρθρο, η Μόνιμη Επιτροπή Τροφίμων, εφεξής καλούμενη "επιτροπή", συγκαλείται από τον πρόεδρό της είτε με τη δική του πρωτοβουλία είτε με αίτηση αντιπροσώπου ενός κράτους μέλους .  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν . Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος . Αποφασίζει με την ειδική πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής . Κατά την ψηφοφορία στην επιτροπή οι ψήφοι των αντιπροσώπων  των κρατών μελών σταθμίζονται σύμφωνα με το προαναφερόμενο άρθρο . Ο πρόεδρος δεν λαμβάνει μέρος στη ψηφοφορία .  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής .  ιΟταν τα σχεδιαζόμενα μέτρα δεν είναι σύμφωνα με τη γνώμη της Επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν . Το Συμβούλιο αποφασίζει με ειδική πλειοψηφία .  Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή .".  25 . ^Το άρθρο 18 καταργείται .  26 . ^Το άρθρο 23 καταργείται .  Άρθρο 2 Τα κράτη μέλη τροποποιούν εν ανάγκη τις νομοθετικές, κανονιστικές και διοικητικές τους διατάξεις ώστε :  - να επιτρέψουν το εμπόριο προϊόντων που πληρούν τις διατάξεις της παρούσας οδηγίας, το αργότερο στις 20 Δεκεμβρίου 1990,  - να απαγορεύσουν το εμπόριο προϊόντων που δεν πληρούν τις διατάξεις της παρούσας οδηγίας από τις 20 Ιουνίου 1992 .  Τα κράτη μέλη ενημερώνουν αμέσως σχετικά την Επιτροπή .  Άρθρο 3 Η παρούσα οδηγία απευθύνεται στα κράτη μέλη .   Λουξεμβούργο, 14 Ιουνίου 1989 .  Για το Συμβούλιο Ο Πρόεδρος P . SOLBES  ( 1 ) ΕΕ αριθ . C 124 της 28.^5.^1986, σ . 5, και ΕΕ αριθ. C 154 της 12.^6.^1987, σ.^10 . ( 2 ) ΕΕ αριθ . C 99 της 13.^4.^1987, σ . 65, και ΕΕ αριθ . C 120 της 16.^5.^1989 . ( 3 ) ΕΕ αριθ . C 328 της 22.^12.^1986, σ . 27 . ( 4 ) ΕΕ αριθ . L 33 της 8.^2.^1979, σ . 1 . ( 5 ) ΕΕ αριθ . L 144 της 29.^5.^1986, σ . 38.(6 ) ΕΕ αριθ . L 291 της 19.^11.^1969, σ . 9 .


Avis juridique important

|

32000L0072

Οδηγία 2000/72/ΕΚ της Επιτροπής, της 22ας Νοεμβρίου 2000, για την προσαρμογή στην τεχνική πρόοδο της οδηγίας 93/31/ΕΟΚ του Συμβουλίου σχετικά με το πόδι των δίκυκλων οχημάτων με κινητήρα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 300 της 29/11/2000 σ. 0018 - 0019

Οδηγία 2000/72/ΕΚ της Επιτροπήςτης 22ας Νοεμβρίου 2000για την προσαρμογή στην τεχνική πρόοδο της οδηγίας 93/31/ΕΟΚ του Συμβουλίου σχετικά με το πόδι των δίκυκλων οχημάτων με κινητήρα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δίκυκλων και τρίκυκλων οχημάτων με κινητήρα(1), όπως τροποποιήθηκε από την οδηγία 2000/7/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 16,την οδηγία 93/31/ΕΟΚ του Συμβουλίου, της 14ης Ιουνίου 1993, σχετικά με το πόδι των δίκυκλων οχημάτων με κινητήρα(3), και ιδίως το άρθρο 3,Εκτιμώντας τα ακόλουθα:(1) Η οδηγία 93/31/ΕΟΚ είναι μια επιμέρους οδηγία της κοινοτικής διαδικασίας έγκρισης τύπου που έχει θεσπισθεί από την οδηγία 92/61/ΕΟΚ. Οι διατάξεις της οδηγίας 92/61/ΕΟΚ σχετικά με τα συστήματα, τα κατασκευαστικά στοιχεία και τις τεχνικές ενότητες των οχημάτων εφαρμόζονται στην οδηγία 93/31/ΕΟΚ.(2) Η εξέλιξη της τεχνολογίας επιτρέπει πλέον την προσαρμογή της οδηγίας 93/31/ΕΟΚ στην τεχνική πρόοδο. Προκειμένου να καταστεί δυνατή η ορθή λειτουργία του συστήματος πλήρους έγκρισης τύπου, κρίνεται λοιπόν αναγκαίο να διευκρινισθούν ή να συμπληρωθούν ορισμένες προδιαγραφές της εν λόγω οδηγίας.(3) Προς το σκοπό αυτό, ενδείκνυται να διευκρινισθεί ότι, στις δοκιμές ευσταθείας σε κεκλιμένη επιφάνεια, οι δοκιμές εγκάρσιας κλίσης και διαμήκους κλίσης πρέπει να πραγματοποιούνται ανεξάρτητα η μία από την άλλη.(4) Τα μέτρα που προβλέπονται από την παρούσα οδηγία είναι σύμφωνα με την γνώμη της επιτροπής για την προσαρμογή στην τεχνική πρόοδο, η οποία έχει συσταθεί βάσει του άρθρου 13 της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση τύπου των μηχανοκίνητων οχημάτων και των ρυμουλκουμένων τους(4), όπως τροποποιήθηκε τελευταία από την οδηγία 2000/40/ΕΚ του Ευρωπαϊκού Κοινοβουλίου και του Συμβουλίου(5), συμφωνεί με τα μέτρα που προβλέπονται στην παρούσα οδηγία,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα της οδηγίας 93/31/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Από την 1η Ιανουαρίου 2002 τα κράτη μέλη δεν μπορούν, για λόγους σχετικούς με το πόδι:- να απορρίπτουν τη χορήγηση έγκρισης ΕΚ ενός τύπου δίκυκλου οχήματος με κινητήρα, ή- να απαγορεύουν την ταξινόμηση, την πώληση ή τη θέση σε κυκλοφορία οχημάτων με κινητήρα,εφόσον το πόδι των οχημάτων αυτών ανταποκρίνεται στις προδιαγραφές της οδηγίας 93/31/ΕΟΚ, όπως τροποποιείται από την παρούσα οδηγία.2. Από την 1η Ιανουαρίαυ 2002 τα κράτη μέλη δεν χορηγούν έγκριση τύπου ΕΚ για κάθε νέο τύπο δίκυκλου οχήματος με κινητήρα, για λόγους σχετικούς με το πόδι, εφόσον δεν τηρούνται οι απαιτήσεις της οδηγίας 93/31/ΕΟΚ, όπως τροποποιείται από την παρούσα οδηγία.Άρθρο 31. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 2001. Πληροφορούν αμέσως την Επιτροπή σχετικά.Εφαρμόζουν τις εν λόγω διατάξεις από την 1η Ιανουαρίου 2002.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 22 Νοεμβρίου 2000.Για την ΕπιτροπήErkki LiikanenΜέλος της Επιτροπής(1) ΕΕ L 225 της 10.8.1992, σ. 72.(2) ΕΕ L 106 της 3.5.2000, σ. 1.(3) ΕΕ L 188 της 29.7.1993, σ. 19.(4) ΕΕ L 42 της 23.2.1970, σ. 1.(5) ΕΕ L 203 της 10.8.2000, σ. 9.ΠΑΡΑΡΤΗΜΑΤο κείμενο του σημείου 6.2.2. αντικαθίσταται από το ακόλουθο κείμενο: "6.2.2. Δίδεται στην εξέδρα στάθμευσης η ελάχιστη εγκάρσια κλίση (ΕΚ) και, στην συνέχεια ανεξαρτήτως, η ελάχιστη διαμήκης κλίση (ΔΚ) σύμφωνα με τον κάτωθι πίνακα:>ΘΕΣΗ ΠΙΝΑΚΑ>Βλέπε κατωτέρω εικόνες 1α, 1β και 2."